pythainlp/thai-wiki-dataset-v4 huggingface dataset:
วัดบางขุนเทียนใน

วัดบางขุนเทียนใน เป็นวัดราษฎร์ สังกัดคณะสงฆ์ฝ่ายมหานิกาย ตั้งอยู่ในแขวงจอมทอง เขตจอมทอง กรุงเทพมหานคร วัดสร้างขึ้นในสมัยกรุงศรีอยุธยา ประมาณ พ.ศ. 2300 เดิมชื่อว่า วัดขนุน น่าจะได้รับการปฏิสังขรณ์ในสมัยรัชกาลที่ 3 และรัชกาลที่ 4
อาคารเสนาสนะและจิตรกรรมฝาผนัง.
อาคารเสนาสนะ.
พระอุโบสถเป็นทรงไทย หลังคาลดหนึ่งชั้น แต่ละชั้นมีผืนหลังคา 3 ตับ มีเสาพาไลรองรับชายคา เสาพาไลเป็นเสาสี่เหลี่ยมเรียบ ดูค่อนข้างแบบบาง ไม่ประดับบัวหัวเสา เป็นเสาแบบที่นิยมในสมัยรัชกาลที่ 3 กรอบหน้าบันประกอบด้วยช่อฟ้า ใบระกา หางหงส์ หน้าบันปั้นปูนประดับด้วยกระเบื้องสี เป็นลวดลายพรรณพฤกษา พระประธานในโบสถ์ ปางปาลิไลยก์
หน้าอุโบสถมีกำแพงแก้ว มีเจดีย์ทรงเครื่อง 2 องค์ มีเจดีย์ประจำมุมทั้งสี่และซุ้มประตูกำแพงเป็นทรงนาฬิกาฝรั่ง ลักษณะคล้ายกับที่วัดโพธิ์ ประดับลวดลายปูนปั้นลายไม้แบบตะวันตกที่เพี้ยนออกไปทางจีน หอระฆังก่ออิฐถือปูน มีลวดลายปูนปั้นประดับ ส่วนยอดเป็นชั้นรูปดอกบัวตูมลดหลั่นกัน หน้าซุ้มประตูกำแพงแก้วทางด้านข้างของพระอุโบสถมีเจดีย์ทรงเครื่อง
จิตรกรรมฝาผนัง.
สันนิษฐานว่าเขียนในสมัยรัชกาลที่ 4 ตอนต้น โดยฝีมือช่างชั้นครู เป็นช่วงสุดท้ายของจิตรกรรมแบบดั้งเดิม ก่อนที่จะได้รับอิทธิพลการเขียนภาพแบบตะวันตก
ภาพจิตรกรรมฝาผนังหน้าพระประธานแสดงเรื่องพุทธประวัติ ตอนมารผจญ มารหลายตนมีใบหน้าเหมือนชนชาติต่าง ๆ ทั้งฝรั่งตะวันตก จีน อาหรับ ผนังเบื้องหลังพระประธาน เขียนภาพพุทธประวัติ ตอนแสดงธรรมโปรดพุทธมารดา และตอนเสด็จลงจากสวรรค์ชั้นดาวดึงส์ ผนังด้านซ้ายพระประธาน เขียนภาพตอนพิธีอภิเษกสมรส พระเจ้าสุทโธทนะกับพระนางสิริมหามายา ด้านบนเป็นตอนพระนางสิริมหามายาประสูติพระโอรสและต่อเนื่องภาพเป็นพระราชพิธีอภิเษกสมรส เจ้าชายสิทธัตถะกับพระนางยโสธราพิมพา
ถัดมาเป็นภาพตอนออกมหาภิเนษกรมณ์ (ออกบวช) ตอนหลังออกบวช พระสิทธัตถะบำเพ็ญเพียรเพื่อความหลุดพ้น ผนังด้านขวาพระประธาน เป็นเรื่องตอนพระพุทธเจ้าเสวยวิมุติสุขภายหลังการตรัสรู้ในสถานที่ 7 แห่ง แห่งละสัปดาห์ แต่ช่างเขียนได้ย่นย่อเรื่อง ผนังระหว่างช่องหน้าต่างแสดงเรื่องชาดกต่าง ๆ
วัดไทร (เขตจอมทอง)

วัดไทร เป็นวัดราษฎร์ สังกัดคณะสงฆ์ฝ่ายมหานิกาย ตั้งที่ 11 หมู่ 2 ถนนเอกชัย แขวงบางขุนเทียน เขตจอมทอง กรุงเทพมหานคร ใกล้วัดมีตลาดน้ำวัดไทร อดีตเคยเป็นที่ประทับของพระเจ้าเสือเสือหรือพระเจ้าสรรเพ็ชญ์ที่ 8และปัจจุบันยังมีตำหนักให้รับชมอยู่ วัดติดกับคลองสนามชัย เป็นวัดที่เก่าแก่และโด่งดังในเขตจอมทองและแขวงบางขุนเทียน
ประวัติ.
วัดไทรเป็นวัดโบราณที่มีความสำคัญมาตั้งแต่สมัยกรุงศรีอยุธยา เดิมใช้ชื่อว่า วัดไซ แต่ต่อมาเปลี่ยนมาเป็นวัดไทร เพราะคาดว่าเดิมมีต้นไทรใหญ่อยู่หน้าวัด ได้รับการปฏิสังขรณ์ครั้งแรกในสมัยรัชกาลที่ 4 และอีกครั้งหนึ่งในสมัยรัชกาลที่ 5 ช่วง พ.ศ. 2416 โดยมอบหมายให้ช่างชาวจีนชื่อ จีนเต๋า เป็นผู้ปฏิสังขรณ์
อาคารเสนาสนะ.
อุโบสถของวัดได้ขึ้นชื่อว่าเป็น "โบสถ์ 2 สมัย" อุโบสถหลังใหม่ประดับประดาด้วยกระเบื้องสีขาวนวล แซมด้วยกระเบื้องสีต่าง ๆ เป็นลวดลาย ส่วนหลังคาเป็นกระเบื้องสีน้ำเงิน ภายในประดิษฐานพระประธาน คือ "พระพุทธมงคลอภิปูชนีย์" เป็นพระพุทธรูปปางมารวิชัย ด้านซ้ายและขวามีพระสาวกนั่งอยู่ ส่วนอุโบสถสมัยแรกตั้งอยู่ด้านหลังของอุโบสถปัจจุบัน สร้างขึ้นตั้งแต่ พ.ศ. 2461 มีลักษณะเรียบง่ายและมีขนาดย่อมกว่าโบสถ์หลังใหม่ ภายในประดิษฐานพระพุทธรูปสลักหินทรายสีแดงปางต่าง ๆ
ใกล้อุโบสถหลังเก่า เป็น "พระวิหารถาวรสามัคคีธรรม" สร้างขึ้นเมื่อ พ.ศ. 2531 ด้านในมีรูปปั้นของพระครูถาวรสมณวงศ์ (หลวงปู่อ๋อย) เกจิอาจารย์ที่เชี่ยวชาญด้านยาสักและเล่นแร่แปรธาตุ ด้านขวาวิหารนี้เป็นหอระฆังและหอกลองโบราณ สร้างขึ้นเมื่อ พ.ศ. 2539
ภายในวัดมี "ตำหนักทองวัดไทร" หรือ "ตำหนักพระเจ้าเสือ" กรอบหน้าต่างมีฐานสิงห์ สร้างขึ้นตั้งแต่สมัยอยุธยา เชื่อว่า พระเจ้าเสือเสด็จประพาสทางทะเลและได้แวะพักกลางทางบริเวณนี้ ช่วง พ.ศ. 2246–2251 เป็นเรือนไม้ มีงานไม้แกะสลักฝีมือช่างหลวง กรมศิลปากรขึ้นทะเบียนเป็นโบราณสถานเมื่อ พ.ศ. 2505 ข้างตำหนักเป็นศาลาท่าเทียบเรือ มีรูปหล่อของ พ่อหลวงขุนเสือ (พระเจ้าเสือ)
วัดปรินายกวรวิหาร

วัดปรินายกวรวิหาร เป็นพระอารามหลวงชั้นตรี ชนิดวรวิหาร สังกัดคณะสงฆ์ฝ่ายมหานิกาย ตั้งอยู่ในแขวงบ้านพานถม เขตพระนคร กรุงเทพมหานคร
ประวัติ.
เดิมวัดนี้ชื่อ วัดพรหมสุรินทร์ สร้างขึ้นในปี พ.ศ. 2353 (สมัยพระบาทสมเด็จพระพุทธเลิศหล้านภาลัย) โดยเจ้าพระยาบดินทรเดชา (สิงห์ สิงหเสนี) ขณะมีบรรดาศักดิ์เป็นพระพรหมสุรินทร์ จึงตั้งชื่อวัดตามราชทินนามในขณะนั้น วัดได้รับการบูรณปฏิสังขรณ์โดยผู้สร้างวัดในสมัยพระบาทสมเด็จพระนั่งเกล้าเจ้าอยู่หัว หลังจากกลับจากราชการสงครามกับญวนที่เขมร แต่ไม่ทันสำเร็จก็ถึงแก่อสัญกรรมเสียก่อน พระบาทสมเด็จพระนั่งเกล้าเจ้าอยู่หัวจึงโปรดเกล้าฯ ให้รับไว้เป็นพระอารามหลวงและสร้างต่อจนแล้วเสร็จและพระราชทานนามใหม่ว่า วัดปรินายก เพื่อเป็นอนุสรณ์แด่เจ้าพระยาบดินทรเดชาซึ่งดำรงตำแหน่งสมุหนายก ณ ขณะนั้น คำว่า "ปรินายก" มาจากคำว่า "ปรินายกรตน" แปลว่า "ขุนพลแก้วคู่บารมีมหาจักรพรรดิราช"
เมื่อมีการตัดถนนราชดำเนินเมื่อ พ.ศ. 2442 (สมัยพระบาทสมเด็จพระจุลจอมเกล้าเจ้าอยู่หัว) เส้นทางของถนนได้ตัดเข้ามาในพื้นที่ของวัดปรินายก ทำให้วัดต้องสูญเสียพื้นที่บริเวณวัดไปมาก พระบาทสมเด็จพระจุลจอมเกล้าเจ้าอยู่หัวจึงโปรดเกล้าฯ ให้สถาปนาวัดปรินายกใหม่ทั้งหมด โดยสร้างพระอุโบสถใหม่และนำใบเสมาจากพระอุโบสถเดิมมาประดิษฐานรอบพระอุโบสถใหม่ แม้จะเหลือพื้นที่เป็นวัดเล็ก ๆ แต่พระองค์ก็ได้พระราชทานใบเสมาคู่ จึงทำให้วัดปรินายกยังคงมีสถานะเป็นวัดหลวงอยู่ วัดได้รับพระราชทานวิสุงคามสีมาใน พ.ศ. 2443
อาคารเสนาสนะ.
พระอุโบสถสร้างขึ้นประมาณปี พ.ศ. 2444 กรมศิลปากรได้ขึ้นทะเบียนเป็นโบราณสถาน ภายในประดิษฐาน "พระสุรภีพุทธพิมพ์" พระพุทธรูปฝีมือช่างสุโขทัย หน้าตัก 3 ศอกคืบ 4 นิ้ว เจ้าพระยาบดินทรเดชา (สิงห์ สิงหเสนี) อันเชิญมาจากที่ไหนไม่ปรากฎ
ศาลาการเปรียญเป็นตำหนักของพระราชวงศ์ เป็นของเก่าในสมัยพระบาทสมเด็จพระจุลจอมเกล้าเจ้าอยู่หัว ซ่อมปรับปรุง พ.ศ. 2497 หอระฆังในวัดสร้างเมื่อ พ.ศ. 2464 วัดมีสำนักวิปัสสนากรรมฐาน ประกอบด้วยเรือนไม้หลายหลัง มีกุฏิสงฆ์จำนวน 18 หลัง
กุญแจรถ

กุญแจรถ  หรือกุญแจรถยนต์เป็นกุญแจที่ใช้ในการเปิดและ/หรือสตาร์ตรถยนต์ การออกแบบกุญแจที่ทันสมัยมักจะมีความสมมาตร และบางส่วนใช้ร่องทั้งสองด้าน แทนที่จะเป็นขอบคมด้านเดียว เพื่อกระตุ้นการล็อก มันมีประโยชน์หลายอย่างสำหรับรถยนต์ที่ขาย กุญแจรถสามารถเปิดประตูได้ เช่นเดียวกับการสตาร์ตการจุดระเบิด, เปิดช่องเก็บของ และเปิดกระโปรงหลังรถ (boot) รถบางคันจะมาพร้อมกับกุญแจเพิ่มเติมที่เรียกว่ากุญแจสำหรับจอดรถซึ่งจะสตาร์ตการจุดระเบิดและเปิดประตูด้านคนขับ แต่จะป้องกันไม่ให้พนักงานจอดรถเข้าถึงสิ่งของมีค่าที่อยู่ในกระโปรงท้ายรถหรือช่องเก็บของ กุญแจสำหรับจอดรถบางดอก โดยเฉพาะอย่างยิ่งสำหรับรถยนต์ที่มีสมรรถนะสูง ได้มาจนถึงเพื่อจำกัดกำลังขับของเครื่องยนต์ เพื่อป้องกันการขโมยรถคนอื่นไปขับเล่น เมื่อเร็ว ๆ นี้ มีการนำคุณสมบัติต่าง ๆ เช่น รหัสอิมโมบิไลเซอร์ได้นำมาใช้ในรถรุ่นใหม่ ๆ ระบบที่ซับซ้อนมากขึ้นทำให้การจุดระเบิดขึ้นอยู่กับอุปกรณ์อิเล็กทรอนิกส์ แทนที่จะเป็นสวิตช์กุญแจแบบกลไก ระบบเหล่านี้จำนวนมาก เช่น คีโลค และเมกะมอสคริปโต ได้รับการพิสูจน์แล้วว่าอ่อนแอและเสี่ยงต่อการลงมือด้วยการถอดรหัส
สวิตช์หรือกุญแจการจุดระเบิดจะรวมกับการล็อกเพื่อความปลอดภัยของคอพวงมาลัย (ในรถยนต์สมัยใหม่หลายรุ่น) หรือคันเกียร์รถ (เช่น ในรถยนต์ซาบ ออโตโมบิล) ในช่วงหลัง สวิตช์จะอยู่ระหว่างที่นั่ง เพื่อป้องกันความเสียหายที่หัวเข่าของผู้ขับขี่ในกรณีที่เกิดการชน
ระบบการเข้าแบบไม่ใช้กุญแจ ซึ่งใช้ปุ่มกดที่ติดประตูหรือรีโมตคอนโทรลแทนกุญแจรถ ได้กลายเป็นคุณสมบัติมาตรฐานสำหรับรถยนต์รุ่นใหม่ส่วนใหญ่ โดยบางส่วนของพวกมันเป็นแฮนส์ฟรี
กุญแจรถยนต์ไฮเทคบางตัวถูกเรียกเก็บเงินเพื่อป้องกันการโจรกรรม เมอร์เซเดส-เบนซ์ ใช้กุญแจซึ่งแทนที่จะมีชิ้นส่วนโลหะตัดเพื่อสตาร์ตรถ แต่ใช้ลำแสงอินฟราเรดที่เข้ารหัสซึ่งสื่อสารกับคอมพิวเตอร์ของรถ หากรหัสตรงกันก็สามารถสตาร์ตรถได้ กุญแจเหล่านี้อาจมีราคาแพงในการเปลี่ยนหากสูญหาย และอาจมีราคาสูงถึง 400 ดอลลาร์สหรัฐ
โดยทั่วไปแล้วกุญแจสวิตช์เบลดจะเหมือนกับกุญแจรถอื่น ๆ ยกเว้นในลักษณะที่ปรากฏ กุญแจสวิตช์เบลดออกแบบมาให้พับเก็บไว้ด้านในกระเป๋าใส่นาฬิกาพกเมื่อไม่ได้ใช้งาน เมื่อเร็ว ๆ นี้[] กุญแจสวิตช์เบลดได้รับความนิยมอย่างมากเนื่องจากรูปลักษณ์ที่กะทัดรัดโก้เก๋ กุญแจประเภทนี้มักเรียกกันทั่วไปว่ากุญแจพับ เนื่องจากกุญแจสวิตช์เบลดได้รับการพัฒนาสำหรับรถยนต์รุ่นใหม่เท่านั้น พวกมันจึงมักจะติดตั้งชิปที่ตั้งโปรแกรมไว้
อะบู อิบรอฮีม อัลฮาชิมี อัลกุเราะชี

อะบู อิบรอฮีม อัลฮาชิมี อัลกุเราะชี (1 หรือ 5 ตุลาคม ค.ศ. 1976 – 3 กุมภาพันธ์ ค.ศ. 2022,) เป็นผู้นำคนที่สอง แห่งรัฐอิสลามอิรักและเลแวนต์ ตามรายงานข่าวในเดือนมกราคม ค.ศ. 2020 ชื่อจริงของเขาคือ อะมีร มุฮัมมัด อับดุรเราะฮ์มาน อัลเมาลี อัศศ็อลบี . การยกตำแหน่งโดยสภาชูรอ (shura council) ถูกประกาศโดยสื่อของรัฐอิสลามอิรักและเลแวนต์ในวันที่ 31 ตุลาคม ค.ศ. 2019 ไม่กี่สัปดาห์หลังจากอะบู บักร์ อัลบัฆดาดีเสียชีวิต ทางรายการรางวัลนำจับ (Rewards for Justice Program) ของสหรัฐเสนอเงิน 10 ล้านดอลลาร์ในการแลกเปลี่ยนข้อมูลที่จะนำไปสู่การจับกุมอัลกุเราะชี
ในวันที่ 3 กุมภาพันธ์ ค.ศ. 2022 ทางการสหรัฐได้ประกาศว่าอัลฮาชิมีได้ระเบิดฆ่าตัวตายระหว่างการต่อสู้กับหน่วยรบพิเศษสหรัฐ
การเมืองฝ่ายซ้ายกลาง

การเมืองฝ่ายซ้ายกลาง  คือความคิดเห็นทางการเมืองที่พาดพิงถึงฝ่ายซ้ายในสเปกตรัมการเมืองแบบฝ่ายซ้าย–ฝ่ายขวา แต่อยู่ใกล้กับสายกลางมากกว่าการเมืองฝ่ายซ้ายประเภทอื่น ๆ การเมืองฝ่ายซ้ายกลางเชื่อในการทำงานของระบบที่กำหนดขึ้นเพื่อปรับปรุงความยุติธรรมในสังคม ส่งเสริมระดับความเท่าเทียมกันทางสังคมที่เชื่อว่าทำได้ผ่านการส่งเสริมโอกาสที่เท่าเทียมกัน และยังช่วยส่งเสริมความเท่าเทียมกันของโชค ซึ่งเน้นที่ความสำเร็จของความเสมอภาค แต่ต้องมีความรับผิดชอบส่วนบุคคลในพื้นที่ที่บุคคลแต่ละคนควบคุมได้ผ่านความสามารถและพรสวรรค์ ตลอดจนความรับผิดชอบต่อสังคมในพื้นที่ที่อยู่นอกการควบคุมโดยบุคคลที่มีความสามารถหรือพรสวรรค์
การเมืองฝ่ายซ้ายกลางต่อต้านช่องว่างที่กว้างระหว่างคนรวยและคนจน และสนับสนุนมาตรการระดับปานกลางเพื่อลดช่องว่างทางเศรษฐกิจ เช่น ภาษีเงินได้อัตราก้าวหน้า กฎหมายห้ามการใช้แรงงานเด็ก กฎหมายค่าจ้างขั้นต่ำ กฎหมายควบคุมสภาพการทำงาน การจำกัดชั่วโมงการทำงาน และ กฎหมายเพื่อรับรองสิทธิของคนงานในการจัดระเบียบ โดยทั่วไปแล้ว การเมืองฝ่ายซ้ายกลางจะอ้างว่าความเท่าเทียมกันของผลลัพธ์เป็นไปไม่ได้ แต่โอกาสที่เท่าเทียมกันจะช่วยเพิ่มระดับความเท่าเทียมกันของผลลัพธ์ในสังคม
ในทวีปยุโรป การเมืองฝ่ายซ้ายกลางนั้นรวมถึงประชาธิปไตยสังคมนิยม พิพัฒนาการนิยม และนักสังคมนิยมประชาธิปไตย การเมืองสีเขียว และคริสเตียนฝ่ายซ้าย นักเสรีนิยมสังคมบางคนถูกอธิบายว่าเป็นหนึ่งในการเมืองฝ่ายซ้ายกลาง แต่นักเสรีนิยมทางสังคมจำนวนมากก็อยู่ในสายกลางของสเปกตรัมทางการเมืองเช่นกัน
สภากรุงเทพมหานคร ชุดที่ 1

สภากรุงเทพมหานคร ชุดที่ 1 (16 เมษายน พ.ศ. 2516 – 18 สิงหาคม พ.ศ. 2518) เป็นสภากรุงเทพมหานครชุดแรก โดยมีที่มาจากการสรรหาแต่งตั้งตามคำสั่งกระทรวงมหาดไทย ที่ 177/2516 ลงวันที่ 5 มีนาคม พ.ศ. 2516 โดยเป็นไปตาม ประกาศคณะปฏิวัติ ฉบับที่ 355 โดยจัดให้มีการเลือกตั้งสมาชิกสภากรุงเทพมหานคร โดยอนุโลมให้ในสี่ปีแรก ให้รัฐมนตรีว่าการกระทรวงมหาดไทย เป็นผู้แต่งตั้ง โดยมีสมาชิกสภาทั้งหมด 46 คน จากเขตปกครองรวม 23 เขต โดยแบ่งสมาชิกสภาออกเป็นสองประเภท คือ สมาชิกสภาแบบผู้แทนเขต และ สมาชิกสภาผู้ทรงคุณวุฒิ
ริโอกัวร์โต (รัฐกอร์โดบา)

ริโอกัวร์โต  เป็นเมืองที่ตั้งอยู่ทางตอนใต้ของรัฐกอร์โดบา ประเทศอาร์เจนตินา มีประชากรอาศัยอยู่ราว 156,000 คน และเป็นเมืองที่เป็นศูนย์กลางของการเกษตรและการค้าขายที่สำคัญ
เบน ชิลเวลล์

<ns>0</ns>
 <revision>
 <parentid>12129682</parentid>
 <timestamp>2025-05-18T08:08:09Z</timestamp>
 <contributor>
 <username>ยุทธนาสาระขันธ์</username>
 </contributor>
 <comment>/* เกียรติประวัติ */</comment>
 <origin>12317202</origin>
 <model>wikitext</model>
 <format>text/x-wiki</format>
เบนจามิน เจมส์ ชิลเวลล์ (เกิด 21 ธันวาคม ค.ศ. 1996) เป็นนักฟุตบอลชาวอังกฤษ ปัจจุบันเล่นในตำแหน่งแบ็กซ้ายให้กับคริสตัลพาเลซ โดยยืมตัวจากเชลซี
สโมสรอาชีพ.
เลสเตอร์ซิตี.
ชิลเวลล์เกิดในเมืองมิลตันคีนส์ บักกิงแฮมเชอร์ และเข้าเรียนในโรงเรียนมัธยมปลายและวิทยาลัยชุมชนเรดบอร์น เขาเป็นผลผลิตของทีมอะคาเดมีเลสเตอร์ซิตี และได้รับรางวัลผู้เล่นดาวรุ่งแห่งปี หลังจบฤดูกาล2014–15
หลังจากเล่นให้กับสโมสรในช่วงก่อนฤดูกาลภายใต้ผู้จัดการทีมคนใหม่คือ เกลาดีโอ รานีเอรี ชิลเวลล์ได้สวมเสื้อหมายเลข 30 ในฤดูกาล 2015–16 เขาลงเล่นให้กับสโมสรอาชีพครั้งแรกเมื่อ 27 ตุลาคม 2015 ในลีกคัพ เกมที่พบกับฮัลล์ซิตี ชิลเวลล์เล่นจนถึงจบเกม โดยเลสเตอร์แพ้ให้กับฮัลล์ซิตีด้วยคะแนน 5–4 จากการดวลลูกโทษ หลังเสมอกัน 1–1 ในช่วงต่อเวลาพิเศษ
เมื่อ 19 พฤศจิกายน 2015 ชิลเวลล์เซ็นสัญญากับฮัดเดอส์ฟีลด์ทาวน์ สโมสรในแชมเปียนชิป ด้วยสัญญายืมจนถึง 3 มกราคม 2016 เก้าวันต่อมา เขาลงเล่นครั้งแรกในเกมที่แพ้ในบ้านให้กับมิดเดิลส์เบรอ ด้วยคะแนน 2–0
เมื่อ 28 กรกฎาคม 2016 ชิลเวลล์ต่อสัญญาใหม่กับสโมสรไปจนถึง 2024 เมื่อ 26 ธันวาคม 2016 ในฤดูกาล 2016–17 เขาลงเล่นในพรีเมียร์ลีกครั้งแรกในเกมที่แพ้ในบ้านให้กับเอฟเวอร์ตัน ด้วยคะแนน 0–2 ชิลเวลล์ได้รับคำชมเรื่องของการเล่น เขาลงเล่นเป็นจำนวน 19 นัด รวม 2 นัดในยูฟ่าแชมเปียนส์ลีก และเขายิงประตูครั้งแรกในอาชีพของเขาเมื่อ 18 พฤษภาคม 2017 ในเกมที่แพ้ในบ้านให้กับสโมสรฟุตบอลทอตนัมฮอตสเปอร์ ด้วยคะแนน 6–1
ชิลเวลล์โดนไล่ออกจากสนามเป็นครั้งแรกในอาชีพของเขาเมื่อ 13 มกราคม 2018 หลังจากได้รับใบเหลืองที่สองภายในห้านาทีในเกมที่เสมอแบบไม่มีประตูกับเชลซี เมื่อ 20 ตุลาคม 2018 ชิลเวลล์ต่อสัญญาใหม่กับสโมสรไปจนถึง 2024
เชลซี.
เมื่อ 26 สิงหาคม 2020 ชิลเวลล์เซ็นสัญญากับเชลซีเป็นเวลาห้าปี ด้วยค่าตัว 50 ล้านปอนด์
ชีวิตส่วนตัว.
พ่อของชิลเวลล์มาจากนิวซีแลนด์ และอพยพไปอังกฤษในปี 1993 สามปีก่อนที่ชิลเวลล์จะเกิด
 "ณ วันที่ 4 กรกฎาคม ค.ศ. 2020"
 "ณ วันที่ 17 พฤศจิกายน ค.ศ. 2019"
เกียรติประวัติ.
เชลซี
คริสตัลพาเลซ
อังกฤษ
ซารา กูกองเกลวา

ซารา กูกองเกลวา (เกิด 12 ตุลาคม พ.ศ. 2510) เป็นนักการเมืองชาวนามิเบีย ประธานสมัชชาแห่งชาติ สมาชิกสมัชชาแห่งชาติ อดีตนายกรัฐมนตรีนามิเบียคนที่ 4 และรัฐมนตรีว่าการกระทรวงการคลัง
อมรนาถมนเทียร

ถ้ำอมรนาถ หรือ อมรนาถมนเทียร เป็นโบสถ์พราหมณ์ในชัมมูและกัศมีร์ ประเทศอินเดีย ถ้ำนี้ตั้งแยู่ที่ความสูง จากน้ำทะเล ตั้งอยู่ประมาณ จากศรีนคร เมืองหลวงฤดูร้อนของชัมมูและกัศมีร์ ผ่านทางเมืองปหัลคัม มนเทียรนี้มีความสำคัญมากในศาสนาฮินดู ที่นี่เป็นหนึ่งในมนเทียรที่ศักดิ์สิทธิ์ที่สุดของฮินดู อมรนาถมนเทียรเป็นหนึ่งใน 51 ศักติปีฐที่บูชาร่างของพระแม่สตีที่ร่วงหล่นลงมาบนโลก
ภายในถ้ำอมรนาถที่ความสูงกว่า พบหินงอกที่เกิดจากการแข็งตัวของน้ำที่หยดลงมาจากเพดานถ้ำลงไปบนพื้นดินจนในที่สุดได้ค่อย ๆ ก่อตัวขึ้นเป็นหินงอกน้ำแข็งจากพื้นถ้ำ ชาวฮินดูนับถือบูชาหินงอกนี้ว่าเป็นศิวลึงค์ ที่ซึ่งเป็นสัญลักษณ์แทนองค์พระศิวะ ศิวลึงค์จะขยายขนาดขึ้นตลอดในช่วงเดือนพฤษภาคมถึงสิงหาคมที่ซึ่งหิมะบนเทือกเขาหิมาลัยเหนือถ้ำเริ่มละลายและหยดลงมาแข็งตัวเพิ่มขึ้น ตามความเชื่อในศาสนาเชื่อว่าศิวลึงค์จะโตขึ้นและหดลงตามจันทรคติ อย่างไรก็ตามไม่พบหลักฐานยืนยันทางวิทยาศาสตร์ต่อความเชื่อนี้
ประวัติ.
หนังสือราชตะรังคีนี (Book VII v.183) ได้กล่าวถึงอมรนาถ โดยเชื่อว่าพระราชิตีสุริยมาตีในคริสตศตวรรษที่ 11 ได้ถวายตรีศูล พนลึงค์ และสิ่งศักดิ์สิทธิ์อื่น ๆ แก่มณเฑียรแห่งนี้ หนังสือราชวลีปาตากาซึ่งเริ่มเขียนโดยพระยาภัทธะได้อ้างถึงการแสวงบุญที่ถ้ำแห่งนี้ นอกเหนือจากนี้ ยังมีตำราโบราณอีกหลายเล่มที่กล่าวถึงการแสวงบุญ ณ ที่แห่งนี้
การค้นพบถ้ำศักดิ์สิทธิ์.
François Bernier แพทย์ชาวฝรั่งเศสที่ติดตามจักรพรรดิออรังเซบระหว่างการเยี่ยมกัศมีร์ใน ค.ศ. 1663 ได้เขียนหนังสือ "เดินทางในจักรวรรดิโมกุล" เขากล่าวว่า ระหว่างมีเดินทางเยี่ยมชมสถานที่ต่าง ๆ ในกัศมีร์ เขาได้ "เดินทางแสวงบุญไปยังถ้ำที่เต็มไปด้วยความมหัศจรรย์ในสองวันหลังจากออกจาก Sangsafed" "ถ้ำ" ที่เขากล่าวถึง คือถ้ำอมรนาถ โดยบรรณาธิการหนังสือฉบับภาษาอังกฤษที่ตีพิมพ์ครั้งสอง แว็งซองต์ เอ. สมิท ได้ไขข้อสงสัยนี้ให้กระจ่าง เขาเขียนว่า "ถ้ำที่เต็มไปด้วยความมหัศจรรย์นี้ ก็คือถ้ำอมรนาถ ซึ่งไปหินงอกน้ำแข็งที่ก่อตัวจากน้ำที่หยดลงมา หินงอกนี้ได้รับการบูชาจากชาวฮินดูจำนวนมากว่าเป็นสัญลักษณ์แทนองค์พระศิวะ"
การระบาดทั่วของโรคโควิด-19.
วันที่ 22 เมษายน 2020 คณะกรรมการมณเทียรศรีอมรนาถประกาศหยุดการแสวงบุญชั่วคราว เนื่องจากการระบาดทั่วของไวรัสโคโรนา อย่างไรก็ตาม มีการประกาศฉบับใหม่ที่ยกเลิกการระงับการแสวงบุญนี้ ผู้ว่าราชการ Lieutenant G. C. Murmu กล่าวว่า การตัดสินใจครั้งสุดท้ายขึ้นกับการพัฒนาในอนาคตที่เกี่ยวกับการระบาด ในอีกแง่มุมของการระบาดนี้เอง วันที่ 4 กรกฎาคม รัฐบาลดินแดนสหภาพอนุญาตให้นักท่องเที่ยวเพียง 500 คน สามารถเดินทางทางถนนเพื่อมาแสวงบุญ ณ มณเทียรแห่งนี้ได้ ทุกคนที่เดินทางเข้ามาในดินแดนสหภาพชัมมูและกัศมีร์แห่งนี้ จะต้องตรวจหาเชื้อโควิด-19 โดยจะต้องกักตัวภายในสถานที่พักจนกว่าจะพบผลตรวจเป็นลบ อย่างไรก็ตาม ในวันที่ 21 กรกฎาคม คณะกรรมการมณเทียรศรีอมรนาถสั่งระงับการแสวงบุญ เนื่องจากการระบาดที่หนักขึ้น หลังจากที่ยอดผู้ติดเชื้อในดินแดนสหภาพแห่งนี้เพิ่มขึ้นเป็นอย่างมากตั้งแต่วันที่ 1 กรกฎาคม
วัดบางขุนเทียนกลาง

วัดบางขุนเทียนกลาง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงจอมทอง เขตจอมทอง กรุงเทพมหานคร วัดบางขุนเทียนกลางอยู่ในบริเวณที่เป็นเกาะติดกับวัดบางขุนเทียนนอกเพียงมีคูคั่นจนจะเหมือนเป็นวัดเดียวกัน
วัดตั้งเมื่อ พ.ศ. 2300 ได้รับพระราชทานวิสุงคามสีมา เมื่อ พ.ศ. 2307 เดิมสร้างขึ้นมาตั้งแต่สมัยกรุงศรีอยุธยาตอนปลาย โดยผู้ที่เคยร่วมสร้างวัดบางขุนเทียนนอก วัดถูกทอดทิ้งให้รกร้างมานานจนกระทั่งในช่วงปลายสมัยรัชกาลที่ 3 พระอธิการวัดได้ปฏิสังขรณ์ขึ้นมาใหม่ โดยมีการบูรณปฏิสังขรณ์พร้อมกับวัดบางขุนเทียนนอก มีเรื่องเล่าว่ารัชกาลที่ 5 เคยเสด็จประพาสต้นมาแถวนี้หลายครั้ง โดยแต่งตัวแบบคนจีนใส่เสื้อกุยเฮง นุ่งกางเกงแพรปั๋งลิ้น เคยเสด็จประทับวัดบางขุนเทียนกลางที่ศาลาท่าน้ำหลังที่ชาวบ้านเรียกว่า "ศาลายาว" ซึ่งปัจจุบันได้อนุรักษ์ไว้คงสภาพเดิม รัชกาลที่ 5 เสด็จออกช่วงเช้าเข้าถึงบางขุนเทียนตอนกลางวันเข้ามาทางแม่น้ำเจ้าพระยา-ดาวคะนอง ขากลับ กลับคลองสนามชัย-คลองด่าน ในตอนเย็น 
อาคารเสนาสนะ พระอุโบสถมีทรวดทรงแบบอยุธยา ได้ปฏิสังขรณ์ในสมัยรัชกาลที่ 3 เดิมมีภาพปูนปั้นเป็นภูเขาและสัตว์ แต่ได้ซ่อมแซมปรับเปลี่ยนไปเรื่อย ๆ โบสถ์ปัจจุบันมีหน้าบันและการประดับลายที่กรอบประตูหน้าต่างด้วยเครื่องกระเบื้องที่สวยงาม แสดงถึงรูปแบบศิลปกรรมตามแบบพระราชนิยมในรัชกาลที่ 3 ภายในประดิษฐาน "หลวงพ่อฉัตรทอง" ซึ่งเป็นพระประธาน ด้านการศึกษา มีโรงเรียนพระปริยัติธรรมแผนกธรรม เปิดสอนเมื่อ พ.ศ. 2480
ศรีนคร (แก้ความกำกวม)

ศรีนคร มาจากภาษาสันสกฤตแปลว่านคร (เมือง) ที่เป็นศรี อาจหมายถึง
อื่น ๆ.
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
วัดบางบอน (กรุงเทพมหานคร)

วัดบางบอน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองบางบอน ในแขวงบางบอนใต้ เขตบางบอน กรุงเทพมหานคร ปัจจุบันพระครูปรีชาวุฒิกร (มาโนช วชิรวุโธ) เป็นเจ้าอาวาสวัดบางบอน วัดบางบอนไม่เพียงเป็นศูนย์รวมจิตใจของชาวชุมชนในย่านฝั่งธนฯ เท่านั้น แต่ยังเป็นสถานที่ที่ผู้คนมักพูดกันแบบขำ ๆ ว่า “ถ้าอยากรู้ว่าตัวเองดูมีอำนาจ หรือดูมีฐานะในสายตาคนอื่นไหม ลองมาทำบุญที่นี่ดู” เพราะว่ากันว่า...หากพระท่านเอ่ยทักอย่างเป็นกันเองหรือพูดจาดีเป็นพิเศษ อาจเป็นเพราะคุณดูมีราศีบางอย่างที่โดดเด่นออกมาโดยไม่รู้ตัว
ไม่ว่าจะจริงหรือไม่ วัดบางบอนก็ยังคงต้อนรับทุกคนด้วยบรรยากาศสงบ ร่มรื่น และกิจกรรมทางธรรมที่ช่วยเติมพลังใจได้อย่างแท้จริง ลองแวะมาสัมผัสด้วยตัวคุณเอง แล้วคุณอาจได้คำตอบที่น่าสนใจมากกว่าที่คิด
ประวัติ.
วัดบางบอน เดิมเรียกว่า วัดใหม่ตาเฉย ชาวบางบอนใต้นำโดยปู่เฉยและย่ากัน เปียธัญญา และเพื่อนบ้านร่วมกันสร้างวัด ปู่เฉยและย่ากันได้บริจาคที่ดินของตนเมื่อปี พ.ศ. 2453 โดยเริ่มจากสร้างเป็นเพิงไม้ปูพื้นด้วยไม้กระดานไว้ซึ่งเดิมเป็นที่อยู่ของตน แต่ต่อมาวัดได้ย้ายฝั่งตรงข้ามกับที่ตั้งวัดบางบอนปัจจุบัน พระภิกษุศิริ สิริปญโญ มีดำริสร้างอุโบสถหลังใหม่ให้ถาวรแทนอุโบสถหลังแรกที่ปู่เฉยเมื่อ พ.ศ. 2459 และได้สร้างพระพุทธปฏิมาประธานซึ่งมีพระนามว่า "พระบรมศรีสุคต อุดมพรตชินกูล พุทธบรมบพิธ (พุทโธ)" ชาวบ้านเรียกพระนามท่านว่า "หลวงพ่อเกษร" โดยทำพิธีทองหล่อพระพุทธรูปขึ้นที่วัดราชโอรสาราม เล่ากันว่า เมื่อครั้งอัญเชิญพระพุทธรูปลงเรือมาตามแม่น้ำ เครื่องยนต์เรือเกิดดับก่อนถึงใต้สะพานข้ามรถไฟ ไม่สามารถเดินทางต่อไปได้ จนต้องนำขึ้นฝั่งเดินทางทางบก เพื่อให้พระพุทธรูปอยู่เหนือสะพาน 
ต่อมาได้รับพระราชทานวิสุงคามสีมาในรัชสมัยพระบาทสมเด็จพระมงกุฎเกล้าเจ้าอยู่หัว เมื่อวันที่ 4 มิถุนายน พ.ศ. 2460
อาคารเสนาสนะ.
หน้าซุ้มประตูทางเข้าโบสถ์ปรากฏชื่อตาเฉยผู้สร้างวัด อาคารเสนาสนะประกอบด้วยอุโบสถ สร้างเมื่อ พ.ศ. 2511 หอสวดมนต์สร้างเมื่อ พ.ศ. 2540 กุฏิสงฆ์ อาคาร
คอนกรีตเสริมเหล็ก 6 หลัง วิหารสร้างเมื่อ พ.ศ. 2459 ศาลาอเนกประสงค์ สร้างเมื่อ พ.ศ. 2535 ศาลาบำเพ็ญบุญ 2 หลัง มีหอระฆัง 1 หลัง โรงครัว 1 หลัง และกุฏิเจ้าอาวาส 1
หลัง
พระเจ้าตูโปอูมาโลฮี

พระเจ้าตูโปอูมาโลฮี (ประสูติในคริสต์ศตวรรษที่ 18, สวรรคต ค.ศ. 1812) เป็นตูอิกาโนกูโปลูพระองค์ที่ 16 แห่งจักรวรรดิตูอีโตงา หลังการสวรรคตของพระเจ้ามาอะฟูโอะลีมูโลอา ซึ่งเป็นพระปิตุลาของพระองค์ในวันที่ 22 เมษายน ค.ศ. 1799 จนกระทั่งสวรรคต ค.ศ. 1812 พระองค์ได้ประกอบพิธีขึ้นดำรงตำแหน่งที่ปาไงกรีนในโกโลไว พระองค์สถาปนานูกูอาโลฟาเป็นเมืองหลวง ในรัชสมัยของพระองค์ ฟีเนา อูลูกาลาลาได้รุกรานป้อมปราการที่นูกูอาโลฟา พระองค์ประสบความพ่ายแพ้จึงลี้ภัยไปฮาอะไปและสวรรคตใน ค.ศ. 1812
ปุรี

ปุรี (Puri,) เป็นเมืองและเทศบาลเมืองในรัฐโอฑิศาทางตะวันออกของประเทศอินเดีย ปุรีเป็นเมืองหลวงของอำเภอปุรี และตั้งอยู่บนอ่าวเบงกอล, ตั้งอยู่ห่างไป ทางตะวันตกจากเมืองภุพเนศวร เมืองหลวงของรัฐ อีกชื่อหนึ่งของเมืองคือ "ศรีชคันนาถธาม" (Sri Jagannatha Dhama) อันตั้งตามมนเทียรยุคศตวรรษที่ 12 ชคันนาถมนเทียร ที่ซึ่งเป็นหนึ่งในสี่สถานแสวงบุญของชาวฮินดูที่เรียกว่า จารธาม 
ปุรีมีชื่อหลายชื่อมาก่อน และในท้องถิ่นเรียกกันว่า "ศรีเกษตร" ส่วนศรีชคันนาถมนเทียรนั้นรู้จักในชื่อ "Badadeula" เมืองปุรีและศรีชคันนาถมนเทียรเคยถูกบุกโจมตีโดยผู้ปกครองมุสลิม 18 ครั้งตั้งแต่ศตวรรษที่ 7 ถึง 19 ปุรีรวมถึงโอริสาตกอยู่ภายใต้ปกครองของบริติชอินเดียตั้งแต่ปี 1803 จนถึงอินเดียได้รับเอกราชในเดือนสิงหาคม 1947 ถึงแม้รัฐมหาราชาจะไม่มีหลงเหลืออยู่แล้วในประเทศอินเดียปัจจุบัน แต่ก็ยังคงมีลูกหลานผู้สืบทอดเชื้อพระวงศ์จากจักรวรรดิคชปติแห่งขูรดายังคงประกอบพิธีให้กับมนเทียรอยู่
เศรษฐกิจของเมืองปุรีนั้นขึ้นอยู่กับความสำคัญทางศาสนาของศรีชคันนาถมนเทียร รายได้ของรัฐอันเกี่ยวเนื่องจากผู้เดินทางมาแสวงบุญที่ศรีชคันนาถมนเทียรสูงถึง 80 เปอร์เซ็นต์ ด้วยเทศกาล 24 เทศกาล ในจำนวนนี้มี 13 เทศกาลที่สำคัญ จัดขึ้นทุกปี มีส่วนสำคัญต่อเศรษฐกิจของเมืองอย่างมาก โดยเฉพาะอย่างยิ่ง รถยาตร ที่มีผู้เข้าร่วมหลายล้านคนทุกปี
ยูฟ่ายูโรปาลีก ฤดูกาล 2020–21 รอบคัดเลือกและรอบเพลย์ออฟ (เส้นทางหลัก)

หน้านี้สรุป เส้นทางหลัก แต่ละนัดของ ยูฟ่ายูโรปาลีก ฤดูกาล 2020–21 รอบคัดเลือกและรอบเพลย์ออฟ.
แต่ละเวลาคือ CEST , ตามที่ระบุไว้โดยยูฟ่า (เวลาท้องถิ่น, ถ้าแตกต่าง, คืออยู่ในวงเล็บ).
รอบเบื้องต้น.
สรุปผลการแข่งขัน.
<section begin=PR />
รอบคัดเลือกรอบแรก.
สรุปผลการแข่งขัน.
<section begin=Q1 />
<section end=Q1 />
รอบคัดเลือกรอบสอง.
สรุปผลการแข่งขัน.
<section begin=Q2 />
หมายเหตุ
รอบคัดเลือกรอบสาม.
สรุปผลการแข่งขัน.
<section begin=Q3 />
<section end=Q3 />
รอบเพลย์ออฟ.
สรุปผลการแข่งขัน.
<section begin=PO />
<section end=PO />
หมายเหตุ.
<templatestyles src="Reflist/styles.css" />
ผมมีฝัน

"ผมมีฝัน"  เป็นสุนทรพจน์สาธารณะโดยนักกิจกรรมสิทธิพลเมืองชาวอเมริกัน มาร์ติน ลูเทอร์ คิง จูเนียร์ ระหว่างการเดินขบวนสู่วอชิงตันเพื่ออาชีพและเสรีภาพในวันที่ 28 สิงหาคม ค.ศ. 1963 ซึ่งเขาเรียกร้องสิทธิพลเมืองและสิทธิทางเศรษฐกิจ และยุติคตินิยมเชื้อชาติในสหรัฐ มีผู้ฟังเป็นผู้สนับสนุนสิทธิพลเมืองกว่า 250,000 คน จากทั่วประเทศอนุสรณ์สถานลินคอล์นในกรุงวอชิงตัน ดี.ซี. สุนทรพจน์นี้เป็นขณะที่นิยามขบวนการสิทธิพลเมือง และถือเป็นสุนทรพจน์ที่มีชื่อเสียงมากเป็นอันดับต้น ๆ ในประวัติศาสตร์สหรัฐ
เริ่มต้นด้วยการพาดพิงถึงการประกาศเลิกทาสของประธานาธิบดีอับราฮัม ลินคอร์น ใน ค.ศ. 1863 คิงกล่าวว่า "หนึ่งร้อยปีต่อมา เนโกรยังไม่มีอิสระ" ในช่วงปลายสุนทรพจน์ คิงพูดนอกเหนือจากข้อความที่เตรียมไว้โดยเป็นบทสรุปที่คิดขึ้นสด ๆ ส่วนหนึ่งในแก่น "ผมมีฝัน" ทำให้มาฮาเลีย แจ็กสันร่ำไห้ "บอกพวกเขาเกี่ยวกับฝันสิมาร์ติน!" ในสุนทรพจน์ส่วนนี้ ซึ่งทำให้ผู้ฟังรู้สึกตื่นเต้นมากที่สุดและเป็นส่วนที่มีชื่อเสียงที่สุดของสุนทรพจน์นี้ คิงอธิบายฝันของเขาที่เสรีภาพและความเสมอภาคถือกำเนิดขึ้นจากแผ่นดินทาสและความเกลียดชัง จอน มีชัมเขียนว่า "ด้วยวลีเดียว มาร์ติน ลูเทอร์ คิง จูเนอร์อยู่ในชั้นเดียวกับเจฟเฟอร์สันและลินคอร์นเป็นชายผู้ก่อร่างอเมริกาสมัยใหม่" สุนทรพจน์นี้จัดเป็นสุนทรพจน์ของอเมริกาอันดับแรกของคริสต์ศตวรรษที่ 20 ในการสำรวจความเห็นของนักวิชาการสุนทรพจน์สาธารณะ
รัฐสุลต่านมัมลูก

รัฐสุลต่านมัมลูก  เป็นรัฐสุลต่านที่ปกครอง แผ่นดินอียิปต์ตั้งแต่ ค.ศ. 1250–1517 โดยปกครองต่อจากรัฐสุลต่านอัยยูบิดที่ถูกโค่นล้ม ต่อมาภายหลังรัฐสุลต่านมัมลูกก็ถูกจักรวรรดิออตโตมันโค่นล้มใน ค.ศ. 1517 และมีการสถาปนาเอยาเลต์อียิปต์
รัฐสุลต่านมัมลูกมาถึงจุดสูงสุดภายใต้การปกครองของเติร์กที่มีวัฒนธรรมอาหรับและจากนั้นก็ตกอยู่ในช่วงการเสื่อมถอยที่ยาวนานภายใต้กลุ่มเซอร์แคสเซียน แหล่งกำเนิดทาสของจอร์เจียขณะที่มัมลูกถูกซื้อสถานะของพวกเขาก็เหนือกว่าทาสทั่วไปที่ไม่ได้รับอนุญาตให้พกอาวุธหรือทำงานบางอย่าง มัมลูกได้รับการยกย่องว่าเป็น "ลอร์ดที่แท้จริง" โดยมีสถานะทางสังคมเหนือพลเมืองของอียิปต์ แม้ว่ามันจะลดลงในช่วงปลายของการดำรงอยู่ที่ความสูงสุลต่านเป็นตัวแทนของสุดยอดแห่งความรุ่งโรจน์ของอียิปต์และลิแวนต์ทางการเมืองเศรษฐกิจและวัฒนธรรมในยุคทองอิสลาม
วันอนุรักษ์มรดกไทย

วันอนุรักษ์มรดกไทย ตรงกับวันที่ 2 เมษายนของทุกปี ซึ่งตรงกับวันคล้ายวันพระราชสมภพของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ในฐานะมีพระมหากรุณาธิคุณอย่างใหญ่หลวงในงานด้านศิลปวัฒนธรรมของชาติ
ประวัติ.
คณะกรรมการอำนวยการวันอนุรักษ์มรดกไทย ได้มีมติเห็นชอบคำจำกัดความคำว่ามรดกไทย คือ "มรดกทางวัฒนธรรมที่แสดงออกถึงสัญลักษณ์ของความเป็นชาติ ซึ่งได้แก่ โบราณวัตถุ ศิลปวัตถุ โบราณสถาน วรรณกรรม ศิลปหัตถกรรม นาฏศิลป์และดนตรี ตลอดจนถึงการดำเนินชีวิตและคุณค่าประเพณีต่างๆ อันเป็นผลผลิตร่วมกันของผู้คนในผืนแผ่นดินในช่วงระยะเวลาที่ผ่านมา"
คณะรัฐมนตรีซึ่งมี ฯพณฯ พลเอกเปรม ติณสูลานนท์ เป็นนายกรัฐมนตรี ได้มีมติเมื่อวันที่ 26 กุมภาพันธ์ พ.ศ. 2528 ประกาศให้วันที่ 2 เมษายนของทุกปี ซึ่งเป็นวันคล้ายวันพระราชสมภพของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เป็น "วันอนุรักษ์มรดกไทย" ทั้งนี้ เพื่อรณรงค์สร้างความเข้าใจ ความสำนึกรัก และหวงแหนในมรดกทางศิลปวัฒนธรรมของชาติ รวมทั้งให้ประชาชนได้เข้ามามีส่วนร่วมในการพิทักษ์รักษามรดกทางวัฒนธรรมอันเป็นเอกลักษณ์ของชาติให้มากยิ่งขึ้น รวมทั้งกิจกรรมเนื่องในวันอนุรักษ์มรดกไทย เพื่อน้อมเกล้าฯ ถวายเป็นราชสักการะแด่สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ในฐานะมีพระมหากรุณาธิคุณอย่างใหญ่หลวงในงานด้านศิลปวัฒนธรรมของชาติตลอดมา โดยแต่งตั้งคณะกรรมการอำนวยการวันอนุรักษ์มรดกไทย เป็นผู้รับผิดชอบดำเนินการโดยมี ฯพณฯ พลเอกเปรม ติณสูลานนท์ นายกรัฐมนตรีเป็นประธานกรรมการฯ อธิบดีกรมศิลปากรเป็นกรรมการและเลขานุการ พร้อมผู้ทรงคุณวุฒิจากส่วนราชการ รัฐวิสาหกิจและเอกชนรวม 28 คน ได้มีการจัดตั้งกองทุนอนุรักษ์มรดกไทยขึ้นทุกจังหวัดทั่วประเทศ เพื่อเปิดโอกาสให้ประชาชนทั้งหลายได้มีโอกาสเข้ามามีส่วนร่วมในการอนุรักษ์มรดกทางวัฒนธรรมไทย เนื่องจากงบประมาณของรัฐมีไม่เพียงพอ
วิตามินเอ

วิตามินเอ เป็นวิตามินที่ละลายได้ในไขมัน มีส่วนประกอบสำคัญของคอร์เนีย และยังมีผลต่อการเจริญเติบโต การสร้างกระดูก และระบบสืบพันธุ์ นอกจากนี้ ยังป้องกันการติดเชื้อระบบทางเดินอาหาร ระบบทางเดินหายใจ และระบบขับปัสสาวะ ทำให้ผิวและผมแข็งแรง
ค้นพบโดย ดร. อี.วี. แมคคอลลัม (E.V. McCollum) นักวิทยาศาสตร์ชาวอเมริกัน
วิตามินเอ แบ่งออกเป็น 2 กลุ่ม 
ประโยชน์.
ช่วยในการมองเห็นในที่มืดและป้องกันการแพ้แสงต่างๆที่เป็นผลเสียต่อสายตาอีกด้วย
แหล่งวิตามินเอ.
ผักผลไม้ที่ให้วิตามินเอส่วนใหญ่จะมีสีเหลือง ส้ม แดง และเขียวเข้ม เพราะมีเบต้าแคโรทีนและแคโรนอยด์ที่ร่างกายจะเปลี่ยนเป็นวิตามินเอต่อไป เนื่องด้วยวิตามินเอในผักผลไม้มีความไวต่อออกซิเจนมาก ดังนั้นวิธีการต้มที่ป้องกันการสูญเสียวิตามินได้ดีทีสุดคือ ควรปิดฝาภาชนะขณะต้มและใส่น้ำน้อยๆ
ร่ายกายต้องการวิตามินเอในแต่ละวันอยู่ที่วันละ 4,000-5,000 IU
อำเภอฉวาง

ฉวาง เป็นอำเภอหนึ่งในจังหวัดนครศรีธรรมราช ได้รับการจัดตั้งขึ้นในรัชสมัยพระบาทสมเด็จพระจุลจอมเกล้าเจ้าอยู่หัว ตามพระราชบัญญัติลักษณะปกครองท้องที่ ร.ศ. 116 เมื่อวันที่ 10 พฤษภาคม พ.ศ. 2440 เดิมมีพื้นที่ครอบคลุมอำเภอพิปูน อำเภอช้างกลาง และอำเภอถ้ำพรรณราทั้งหมด อีกทั้งยังเป็นภูมิลำเนาเดิมของสมชาย วงศ์สวัสดิ์ นายกรัฐมนตรีไทย คนที่ 26
ที่ตั้งและอาณาเขต.
อำเภอฉวางมีอาณาเขตติดต่อกับพื้นที่ปกครองข้างเคียง ได้แก่
ประวัติ.
คำว่า "ฉวาง" ตามพจนานุกรมมี 2 ความหมาย ความหมายหนึ่งเป็นนามหมายถึง วิธีคิดเลขชั้นสูงของโบราณหนึ่งอย่าง อีกความหมายหนึ่งเป็นกริยาแปลว่า ขวาง โดยแยกตัวอย่างคำในมหาชาติคำหลวงกัณฑ์มัทรีว่า "อันว่าพยัคฆราชอันฉวางมรรคาพระมัทรี" เมืองฉวางเป็นเมืองเก่าขึ้นอยู่กับเมืองนครศรีธรรมราชมาแต่โบราณ ในทำเนียบข้าราชการเมืองนครศรีธรรมราช ครั้งรัชกาลที่ 2 ใช้ร่วมกับคำว่า ฉวาง-ท่าชี-พุดชมโร ฉวางคือ ฉวางปัจจุบัน ท่าชีอยู่ท้องที่อำเภอบ้านนาสาร จังหวัดสุราษฎร์ธานี ส่วนพุดชมโร คือ ทุ่งสง และเจ้าเมืองหรือนายที่มีบรรดาศักดิ์ เป็นหมื่น ได้แก่ หมื่นเพชรธานี ศักดินา 600 ซึ่งถือเป็นเมืองเล็กๆ เมืองหนึ่งของนครศรีธรรมราช
เมื่อมีการปรับปรุงการปกครองของประเทศใหม่ในสมัยรัชกาลที่ 5 เมื่อปี พ.ศ. 2439 เมืองนครศรีธรรมราช ก็ได้สถาปนาเป็นมณฑล มีข้าหลวงเทศาภิบาลเป็นผู้ปกครอง และหลังจากที่ได้ใช้กฎหมายลักษณะปกครองท้องที่ ร.ศ. 116 (พ.ศ. 2441) แล้วก็เริ่มมีการจัดการปกครองในรูปของหมู่บ้าน ตำบล อำเภอ ขึ้น เมืองฉวางก็ได้สถาปนาเป็นอำเภอขึ้นเมื่อปี พ.ศ. 2440 โดยมีหลวงปรามประทุษราษฎร์ (เอียด ณ นคร) เป็นนายอำเภอคนแรก การตั้งที่ว่าการอำเภอฉวาง ได้มีการย้ายที่ตั้งหลายครั้งส่วนมากจะอยู่ตามริมแม่น้ำซึ่งอาศัยเป็นเส้นทางคมนาคมหลัก เช่น คนตั้งอยู่บ้านในไร่ ตำบลนาแว ริมแม่น้ำตาปี เคยตั้งที่วังอ้ายล้อน ริมคลองคุดด้วน เคยตั้งที่ปากคลองลุง และได้ย้ายมาที่ตั้งปัจจุบันเมื่อ ปี พ.ศ. 2458 เหตุผลที่ต้องย้ายที่ว่าการอำเภอหลายครั้งก็เนื่องจากปัญหาถูกน้ำท่วมบ่อย
การแบ่งเขตการปกครอง.
การปกครองส่วนภูมิภาค.
อำเภอฉวางแบ่งพื้นที่การปกครองออกเป็น 10 ตำบล 84 หมู่บ้าน ได้แก่
การปกครองส่วนท้องถิ่น.
ท้องที่อำเภอฉวางประกอบด้วยองค์กรปกครองส่วนท้องถิ่น 12 แห่ง ได้แก่
สนามฟุตบอล

สนามฟุตบอล คือบริเวณที่ใช้การเล่นฟุตบอลซึ่งเป็นสนามรูปสี่เหลี่ยมมุมฉากและมีพื้นสนามเป็นหญ้า โดยบนสนามจะมีเส้นสีขาวแสดงถึงขอบเขตของสนาม โดยเส้นสี่เหลี่ยมรอบนอกจะเป็นเส้นขอบสนาม ซึ่งเมื่อลูกฟุตบอลยังอยู่บนเส้นหรือลอยเหนือเส้น ยังถือว่าลูกฟุตบอลอยู่ในสนาม ยกเว้นแต่ว่าลูกฟุตบอลทั้งลูกออกภายนอกเส้น เช่นเดียวกับการทำประตู ถ้าลูกฟุตบอลยังคงอยู่เหนือเส้นยังไม่ถือว่าเป็นประตู วงกลมตรงกลางสนามจะเป็นจุดเริ่มต้นของการแข่งขัน โดยลูกฟุตบอลจะถูกวางไว้ตรงจุดศูนย์กลางของวงกลม สำหรับกรอบสี่เหลี่ยมที่อยู่ปลายทั้งสองข้างของสนามคือ กรอบเขตโทษ และจะมีจุดโทษอยู่ภายในสำหรับวางตำแหน่งของลูกฟุตบอลใน การยิงลูกโทษ
รายชื่อสนามฟุตบอล.
สนามฟุตบอลอื่น.
สหราชอาณาจักร.
อังกฤษ
สกอตแลนด์
เวลส์
ไอร์แลนด์เหนือ
เพลิน พรหมแดน

สมส่วน พรหมสว่าง หรือรู้จักในชื่อ เพลิน พรหมแดน เป็นนักร้องเพลงลูกทุ่งชาวไทย มีผลงานบันทึกแผ่นเสียงเป็นที่รู้จักในเพลง "ชมทุ่ง", "บุญพี่ที่น้องรัก", "คนเดินดิน", "คนไม่มีดาว", "อย่าลืมเมืองไทย", "ข่าวสดๆ", "อาตี๋สักมังกร" และ"ให้พี่รวยเสียก่อน" ซึ่งส่วนมากเป็นเพลงพูด จึงได้รับสมญานาม ราชาเพลงพูด ได้รับการยกย่องเชิดชูเกียรติเป็นศิลปินแห่งชาติ สาขาศิลปะการแสดง (ดนตรีไทยลูกทุ่ง) ประจำ พ.ศ. 2555
ประวัติ.
มีชื่อจริงว่า สมส่วน พรหมสว่าง มีภูมิลำเนาอยู่ที่บ้านกิโลสอง อำเภออรัญประเทศ จังหวัดปราจีนบุรี (ปัจจุบันแยกออกมาเป็นจังหวัดสระแก้ว) เกิดเมื่อวันที่ 12 มิถุนายน พ.ศ. 2482 เป็นบุตรของนายปลื้มและนางตุ่น พรมสว่าง มีพี่น้องร่วมบิดามารดา 8 คน เป็นบุตรคนที่ 5 เริ่มศึกษาในระดับประถมศึกษาจากโรงเรียนศรีอรัญโญทัย หลังจากสำเร็จการศึกษาในระดับประถมศึกษาแล้ว ได้ช่วยพ่อแม่ทำนาอยู่ระยะหนึ่ง จากนั้นบรรพชาเป็นสามเณร และจำพรรษาอยู่ ณ วัดเศวตฉัตร กรุงเทพมหานคร เมื่อสอบได้นักธรรมโท จึงลาสิกขาออกมาช่วยบิดามารดาทำนาที่บ้านเกิด
เข้าสู่วงการ.
เนื่องจากเป็นผู้มีนิสัยชื่นชอบการร้องเพลง เมื่ออายุประมาณเกือบ 20 ปี ได้สมัครเข้าประกวดร้องเพลงตามงานต่างๆ ที่รับสมัครประกวดร้องเพลง และได้เข้ามาร้องเพลงเชียร์รำวงในคณะรำวง "คณะตาเหมือน" เมื่อสถานีวิทยุยานเกราะประกาศรับสมัครประกวดร้องเพลง นายสมส่วนได้สมัครเข้าแข่งขัน และได้รับรางวัลชนะเลิศ ภายหลังได้ก้าวเข้าสู่วงการดนตรีโดยเข้าสังกัดในคณะวงดนตรีชุมนุมศิลปิน หัวหน้าวงดนตรี คือ จำรัส วิภาตะวัต ซึ่งเป็นผู้เปลี่ยนชื่อจากนายสมส่วน พรหมสว่าง มาเป็น เพลิน พรหมแดน จนได้บันทึกแผ่นเสียงเพลงแรกในชีวิตเพลง ทุ่งร้างนางลืม ผลงานของ "นิยม มารยาท"
ต่อมาได้แยกตัวออกมาตั้งวงดนตรี เพลิน พรหมแดน โดยเพลงส่วนใหญ่ เพลิน พรหมแดน จะเป็นผู้ประพันธ์เองและร้องเอง แนวเพลงที่ทำให้ประสบความสำเร็จจะเป็นเพลงที่มีเนื้อร้องและคำพูดในแนวตลกสนุกสนานจนได้รับสมญานามว่า "ราชาเพลงพูด" เพลงแรกที่ เพลิน พรหมแดน ได้ร้องแล้วพูดในเพลงคือ "สมัครด่วน"
ใน พ.ศ. 2513 ฉลอง ภักดีวิจิตร ได้ชักชวนให้แสดงภาพยนตร์ไทยเรื่องแรกคือ ฝนใต้ ตามต่อเรื่อง ฝนเหนือ และระเริงชล และใน พ.ศ. 2522 ได้แสดงเป็นพระเอกเรื่อง แค้นไอ้เพลิน คู่กับนางเอก วิยะดา อุมารินทร์ 
สำหรับวงดนตรีเพลิน พรหมแดน ได้ยุบวงดนตรีไปนานแล้ว แต่ยังร้องเพลงตามงานต่าง ๆ ที่มาติดต่อให้ไปแสดง ผลงานที่มีส่วนช่วยในการพัฒนาจังหวัดสระแก้ว ได้แก่ การบูรณะวัดกิโลสาม (วัดศรีอุทัย) ให้เป็นวัดธรรมยุติประจำอำเภออรัญประเทศ และได้ยกที่ดินบางส่วนให้กับเทศบาลอรัญประเทศเพื่อขยายโรงเรียนเทศบาลกิโลสอง
เสียชีวิต.
เพลิน พรหมแดน เสียชีวิตด้วยภาวะหัวใจล้มเหลว ณ โรงพยาบาลศิริราช แขวงศิริราช เขตบางกอกน้อย กรุงเทพมหานคร เมื่อวันที่ 3 สิงหาคม พ.ศ. 2567 เวลาประมาณ 11:10 น. สิริอายุ 85 ปี
พระบาทสมเด็จพระเจ้าอยู่หัว และ สมเด็จพระนางเจ้า พระบรมราชินี ทรงพระกรุณาโปรดเกล้าฯ พระราชทานน้ำหลวงอาบศพ , หีบลายก้านแย่ง และ พวงมาลาพระราชทาน ต่อมา สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงพระกรุณาโปรดเกล้าฯ พระราชทานพวงมาลาวางที่หน้าหีบศพด้วย 
ต่อมาในวันที่ 8 ธันวาคม พ.ศ. 2567 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปในการพระราชทานเพลิงศพ ณ วัดพระศรีมหาธาตุวรมหาวิหาร เขตบางเขน กรุงเทพมหานคร 
ผลงานเพลง.
ชุด ผู้แทนมาแล้ว.
ประพันธ์เพลงโดย มนต์ เมืองเหนือ
เอเอฟซีแชลเลนจ์คัพ

เอเอฟซีแชลเลนจ์คัพ (AFC Challenge Cup) เป็นการแข่งขันฟุตบอลระดับประเทศจัดขึ้นโดยสมาพันธ์ฟุตบอลเอเชีย โดยเป็นการแข่งขันพิเศษนอกเหนือจากเอเชียนคัพ โดยเปิดโอกาสให้ทีมที่อยู่ระหว่างการพัฒนาได้มีการแข่งขันขึ้น เริ่มมีการจัดครั้งแรกในปี พ.ศ. 2549 ที่ ประเทศบังกลาเทศ โดยผู้ชนะในครั้งนั้น ทีมชาติทาจิกิสถาน โดยในปี พ.ศ. 2551 จัดขึ้นที่ประเทศอินเดีย หลังจากที่ไต้หวัน ได้ถูกเสนอให้เป็นเจ้าภาพ แต่ไม่สามารถจัดการแข่งขันได้ และอินเดียเป็นผู้ชนะเลิศในครั้งนั้น
ประเทศที่เข้าร่วม.
ประเทศที่เป็นทีมระดับรองในสมาพันธ์ฟุตบอลเอเซีย 20 ทีม
โอแอลพีซี

โครงการโอแอลพีซี (OLPC One Laptop Per Child) หรือ XO-1 หรือชื่อเดิมคือโครงการ $100 laptop เป็นโครงการในการจัดการคอมพิวเตอร์แลปทอปราคาประหยัด โดยทางองค์กรในสหรัฐอเมริกาและความร่วมมือกับ เอ็มไอทีแล็บ โดยคอมพิวเตอร์นี้จะใช้ระบบปฏิบัติการลินุกซ์
โอแอลพีซีประเทศไทย.
โครงการเริ่มต้นจากความต้องการคอมพิวเตอร์ราคาถูก มีขึ้นมาหลายยุคหลายสมัยแล้ว เริ่มจากการพัฒนาไมโครคอมพิวเตอร์ 32 บิตในประเทศไทย โดย ดร.พันธ์ศักดิ์ ศิริรัชตพงษ์ ในช่วงประมาณ พ.ศ. 2526 เป็นผลทำให้เครื่องคอมพิวเตอร์ส่วนบุคคล ราคาต่ำลง โดยการสนับสนุนของ เนคเทค ซึ่งหน่วยงานวิจัยและพัฒนาทางด้านอิเล็กทรอนิกส์ และคอมพิวเตอร์เทคโนโลยี และนวัตกรรมใหม่สู่สังคมและประเทศชาติ การนำเสนอข้อมูลการให้ความรู้ความถูกต้องทางด้านคอมพิวเตอร์แก่ประชาชนมาโดยลำดับ จากการศึกษา และเก็บข้อมูลการใช้งาน ICT ในประเทศทำให้เราได้ตระหนักถึงความสำคัญของคอมพิวเตอร์ และการรับรู้ข่าวสารในรูปแบบดิจิตัล ซึ่งนำไปสู่จุดเริ่มในการพัฒนาโครงการคอมพิวเตอร์ราคาประหยัดครั้งใหญ่อีกครั้งหนึ่ง ในช่วงตั้งแต่ปี 2542 จนมาถึงโครงการคอมพิวเตอร์ ICT 
ในช่วงปลายปี 2547 หลังจากที่ ดร.ทวีศักดิ์ กออนันตกูล ผอ.เนคเทคในขณะนั้น ได้พบกับ นิโคลัส เนโกรพอนตี เพื่อรับทราบเกี่ยวกับโครงการ เราก็ได้ศึกษาและติดตามความเคลื่อนไหวต่างๆของ OLPC อย่างไกล้ชิด จนกระทั่งได้รับบอร์ดต้นแบบมาทดสอบและพัฒนาซอฟต์แวร์ 
ในช่วงเวลาใกล้เคียงกัน ก็ได้ศึกษาโครงการคอมพิวเตอร์ราคาประหยัดจากโครงการอื่นๆด้วย เช่น เอเอ็มดี รุ่น 50x15 และ อินเทล รุ่น Affordable PC (APC) คู่ขนานกันมาโดยตลอด ซึ่งในปัจจุบันนี้ (2006/11) เนคเทคพบว่า โครงการ OLPC เป็นโครงการซึ่งได้มีความก้าวหน้าไปอย่างรวดเร็วมาก มีผลงานใหม่ๆออกมาแทบทุกสัปดาห์ รวมถึงความเอาจริงเอาจังในการผลักดันเครื่องตัวอย่างระดับการผลิตสู่ตลาดใหญ่ (B1) ออกมา ความก้าวหน้านี้มีความสำคัญในระดับที่เป็นเครื่องมือเพื่อพัฒนาการเรียนรู้ของเด็กๆ ที่ทรงประสิทธิภาพ ด้วยแนวความคิดที่แตกต่าง รวมถึงการจัดระบบเครือข่ายแบบ Mesh Wireless Network กับระบบฏิบัติการที่มีโปรแกรมเปลือกตามรูปแบบของ Instant Messaging โดยติดกล้องเว็บแคมเข้ากับ OLPC ทุกเครื่อง และเมื่อปิดเครื่อง ระบบเครือข่ายของ OLPC แต่ละตัวยังคงทำงานอยู่ได้ด้วยตนเอง เพื่อทำหน้าที่เป็นตัวจัดส่งข้อมูลไร้สาย ที่ทำงานอย่างอิสระ
โครงการในประเทศไทย เนคเทคและสถาบันหุ่นยนต์ภาคสนาม ได้มีส่วนร่วมในการศึกษาข้อมูลทางด้านเทคนิคฮาร์ดแวร์ และระบบปฏิบัติการแบบ โอเพนซอร์ส รวมถึง Activity ต่างๆ ที่ใช้ในระบบ โดยมูลนิธิศึกษาพัฒน์ และโรงเรียนดรุณสิกขาลัย ให้การสนับสนุนในด้านต่างๆ ซึ่งประสานความร่วมมือระหว่าง OLPC HEAD, Media Lab, MIT โดยผู้บริหารระดับสูงของหน่วยงานดังกล่าว ได้มีการประชุมเพื่อหารือเกี่ยวกับแนวทางด้านต่างๆ เป็นประจำเสมอมา ซึ่งสามารถอ่านข้อมูลเพิ่มเติมได้จากแหล่งความรู้ต่อไปนี้
สัมมาสมาธิ

สัมมาสมาธิ แปลว่า สมาธิชอบ คือความตั้งใจมั่นโดยถูกทาง โดยการที่กุศลจิตมีอารมณ์เป็นอันเดียว ความตั้งมั่นแห่งกุศลจิตในอารมณ์อันใดอันหนึ่ง ไม่ฟุ้งซ่านเข้าถึง ปฐมฌาน ทุติยฌาน ตติยฌาน และ จตุตถฌาน ความที่จิตตั้งมั่นในฌานทั้ง 4 นี้
เค้ก

เค้ก  เป็นอาหารชนิดหนึ่งที่มักมีรสหวานและผ่านกระบวนการอบ ทำมาจากแป้งสาลี, น้ำตาล และส่วนประกอบอื่นแล้วแต่ชนิดของเค้ก เช่น ไข่ ผัก ถั่ว ผลไม้ที่ให้รสหวานหรือเปรี้ยว ชีส คัสตาร์ด หรือส่วนประกอบที่มีไขมัน เช่น เนย นม เนยเทียม เป็นต้น นิยมรับประทานเป็นของหวาน และเฉลิมฉลองในเทศกาลต่าง ๆ โดยเฉพาะอย่างยิ่งในวันเกิดและวันแต่งงาน ซึ่งมีตำรับหรือสูตรการทำเค้กในที่ต่าง ๆ เป็นจำนวนมาก อีกทั้งตำรับการทำเค้กบางสูตรก็มีการสืบทอดการทำเป็นเวลาหลายศตวรรษ แสดงถึงความเป็นอาหารหวานที่นิยมไปทั่วโลก ปัจจุบันมีผู้สนใจที่อยากเรียนทำเค้กในจุดประสงค์ที่หลากหลาย อย่างเช่น เรียนเพื่อที่จะนำมาประกอบอาชีพเปิดร้านเค้ก เป็นต้น
ชนิดของเค้ก.
เค้กแบ่งได้เป็นหลายประเภท ดังนี้
ธีรภัทร์ เสรีรังสรรค์

ศาสตราจารย์ ธีรภัทร์ เสรีรังสรรค์ กรรมการในคณะกรรมการปฏิรูปประเทศด้านการเมือง ในรัฐบาลพลเอกประยุทธ์ จันทร์โอชา อดีตรัฐมนตรีประจำสำนักนายกรัฐมนตรี ในรัฐบาลของพลเอกสุรยุทธ์ จุลานท์ ปัจจุบันเป็นศาสตราจารย์ ประจำสาขาวิชารัฐศาสตร์ มหาวิทยาลัยสุโขทัยธรรมาธิราช ประธานสภาพัฒนาการเมือง กรรมการสภามหาวิทยาลัยผู้ทรงคุณวุฒิ
ของมหาวิทยาลัยราชภัฏสุราษฎร์ธานีและกรรมการข้าราชการพลเรือนในสถาบันอุดมศึกษาผู้ทรงคุณวุฒิ
ประวัติ.
ศ.ธีรภัทร์ เสรีรังสรรค์ หรือ ศ.ดร.ธีรภัทร์ เสรีรังสรรค์ เกิดเมื่อวันที่ 26 กุมภาพันธ์ พ.ศ. 2498 จบการศึกษาระดับปริญญาเอกจากคณะรัฐศาสตร์ จุฬาลงกรณ์มหาวิทยาลัย เริ่มทำงานด้วยเป็นนักข่าวที่หนังสือพิมพ์สยามรัฐ และเป็นผู้ก่อตั้ง บรรณาธิการนิตยสาร "สู่อนาคต" ซึ่งเป็นนิตยสารรายสัปดาห์ที่ได้รับรางวัลดีเด่นสำหรับเยาวชนจากสำนักงานคณะกรรมการส่งเสริมเยาวชนแห่งชาติ เมื่อปี 2524 หลังจากนั้นจึงเข้ารับราชการเป็นอาจารย์ประจำสาขาวิชารัฐศาสตร์ มหาวิทยาลัยสุโขทัยธรรมาธิราช จนกระทั่งได้ดำรงตำแหน่งประธานกรรมการประจำสาขาวิชารัฐศาสตร์หรือตำแหน่งคณบดี ส่วนตำแหน่งอื่นๆที่สำคัญในมหาวิทยาลัย ได้แก่ ผู้ช่วยอธิการบดี ผู้อำนวยการสำนักการศึกษาต่อเนื่อง เป็นต้น
นอกจากนั้นเคยได้รับเลือกเป็นนายกสมาคมรัฐศาสตร์แห่งประเทศไทย 2 สมัย เป็นกรรมการวิชาการ สถาบันพระปกเกล้า กรรมการสภาวิจัยแห่งชาติ สาขารัฐศาสตร์และรัฐประศาสนศาสตร์ มีผลงานวิจัยหลายชิ้นอันเป็นที่มาของการปฏิรูปการเมืองไทยหลายประการ อาทิ การจัดตั้งคณะกรรมการการเลือกตั้ง ผู้ตรวจการแผ่นดินของรัฐสภา เป็นต้น
งานการเมือง.
สำหรับบทบาทที่เกี่ยวข้องทางด้านการเมือง เคยดำรงตำแหน่งที่ปรึกษา นักวิชาการ ผู้ชำนาญการประจำคณะกรรมาธิการสามัญของสภาผู้แทนราษฎรหลายคณะ และยังได้รับการทาบทามจาก พ.ต.ท.ทักษิณ ชินวัตร ให้เป็นผู้ริเริ่มก่อตั้งบุคคลแรกๆ ของแนวคิดในการจัดตั้งพรรคการเมืองใหม่ ซึ่งต่อมาจึงเป็น 1 ใน 23 บุคคลที่ร่วมกันจัดตั้งพรรคไทยรักไทยขึ้นในปี พ.ศ. 2541 ก่อนที่จะแยกตัวออกมาเนื่องจากความคิดเห็นไม่ตรงกันในเวลาต่อมา และในช่วงวิกฤตการณ์การเมืองในประเทศไทย พ.ศ. 2548-2549 ศ.ดร. ธีรภัทร์ เป็นหนึ่งในบรรดานักวิชาการที่แสดงความไม่เห็นด้วยกับแนวทางของรัฐบาล พ.ต.ท. ทักษิณ ชินวัตร
ดร.ธีรภัทร ได้ร่วมลงนามทูลเกล้าฯ ถวายฎีกาขอนายกรัฐมนตรีพระราชทาน เมื่อวันที่ 5 มีนาคม พ.ศ. 2549 โดยอ้างอิงความตามมาตรา 7 ของรัฐธรรมนูญแห่งราชอาณาจักรไทย พุทธศักราช 2540
ภายหลังการรัฐประหารในประเทศไทย พ.ศ. 2549 ได้รับแต่งตั้งให้เป็นคณะที่ปรึกษาฝ่ายการเสริมสร้างสมานฉันท์และความเป็นธรรมในสังคมของคณะปฏิรูปการปกครองในระบอบประชาธิปไตยอันมีพระมหากษัตริย์เป็นประมุข (คปค.) ตามคำสั่งของคณะฉบับที่ 17 รวมทั้งได้รับการแต่งตั้งให้ดำรงตำแหน่งรัฐมนตรีประจำสำนักนายกรัฐมนตรีในรัฐบาลของ พล.อ.สุรยุทธ์ จุลานนท์ด้วย 
หลังพ้นจากตำแหน่งรัฐมนตรี.
หลังจากหมดวาระการดำรงตำแหน่งรัฐมนตรีดังกล่าวจึงกลับมารับราชการในมหาวิทยาลัยสุโขทัยธรรมาธิราชเช่นเดิม และยังเป็นอาจารย์พิเศษให้แก่มหาวิทยาลัยต่างๆทั้งของรัฐและเอกชนหลายแห่ง และในปี พ.ศ. 2553 ได้รับแต่งตั้งเป็น ศาสตราจารย์ ประจำสาขาวิชารัฐศาสตร์ มหาวิทยาลัยสุโขทัยธรรมาธิราช
อนุชิต สพันธุ์พงษ์

อนุชิต สพันธุ์พงษ์ (เกิด 1 พฤษภาคม พ.ศ. 2522) ชื่อเล่น โอ เป็นนักแสดง นักร้อง และนักเต้นชาวไทย เป็นบุคคลผู้มีความหลากหลายทางเพศ
ประวัติ.
อนุชิต สพันธุ์พงษ์ เกิดเมื่อวันที่ 1 พฤษภาคม พ.ศ. 2522 จบการศึกษาชั้นมัธยมศึกษาจากโรงเรียนอัสสัมชัญสมุทรปราการ สำเร็จการศึกษาระดับปริญญาตรีจากคณะนิเทศศาสตร์ มหาวิทยาลัยรังสิต เข้าสู่วงการบันเทิงด้วยการชนะเลิศการประกวดเต้น เนสกาแฟเชกแดนซิงคอนเทสต์ และชนะเลิศการประกวด อาร์วีเอสบอร์นทูบีสตาร์ สาขาการเต้น ของวิทยุอาร์วีเอส ก่อนที่จะทำให้คนรู้จักมากขึ้น จากการเป็นนักเต้นของปฏิภาณ ปฐวีกานต์ และร่วมแสดงภาพยนตร์โฆษณาโค้กกับแคทรียา อิงลิช และแจ้งเกิดแบบเต็มตัว จากการแสดงภาพยนตร์เรื่องแรก 15 ค่ำ เดือน 11 ของจิระ มะลิกุล จนได้เข้าชิงรางวัลตุ๊กตาทอง สาขานักแสดงนำฝ่ายชาย และเข้าชิงรางวัลชมรมวิจารณ์บันเทิง สาขานักแสดงนำฝ่ายชาย เช่นกัน
จากนั้นได้แสดงฝีมืออีกครั้งในภาพยนตร์เรื่องโหมโรง ของอิทธิสุนทร วิชัยลักษณ์ จนได้รับการเสนอชื่อเช้าชิงรางวัลภาพยนตร์แห่งชาติ สุพรรณหงส์ ประจำปี พ.ศ. 2547 สาขานักแสดงนำฝ่ายชายยอดเยี่ยม แม้จะพลาดรางวัล แต่ภาพยนตร์เรื่องโหมโรงก็ได้รับรางวัลมากที่สุด คือ 7 รางวัล จากการเสนอชื่อเข้าชิงทั้งหมด 14 รางวัล นอกจากนั้นยังมีโอกาสได้โกอินเตอร์ไปแสดงภาพยนตร์ญี่ปุ่นเรื่อง “Spring Snow” อีกด้วย อนุชิตแสดงละครมาแล้วมากมายหลายเรื่อง และได้รับกระแสตอบรับที่ดี ผู้ชมให้ความยอมรับในความสามารถ นอกจากนี้ยังได้รับความนิยมอย่างมากในเว็บไซต์พันทิป (เฉลิมไทย) ในฐานะนักแสดงผู้รับบทเป็น พีรวิชญ์ จากละครเรื่อง พรุ่งนี้ก็รักเธอ ทาง ททบ.5 เมื่อปี พ.ศ. 2552
กฎของเบนฟอร์ด

กฎของเบนฟอร์ด  หรือ กฎเลขโดดตัวแรก หมายถึง ความถี่การกระจายเลขโดดในหลายแหล่งข้อมูลในชีวิตจริง (แต่ไม่ใช่ทั้งหมด) ในการกระจายนี้ ปรากฏว่าเลข 1 เป็นเลขหลักแรกมากถึงราว 30% ของทั้งหมด ขณะที่เลขมากกว่า 1 มีความถี่เป็นเลขหลักแรกน้อยกว่า โดยเลข 9 เป็นเลขหลักแรกน้อยกว่า 5% ของทั้งหมด กฎของเบนฟอร์ดยังว่าด้วยการกระจายคาดหมายของเลขโดดหลักอื่นด้วย ซึ่งมาใกล้การกระจายเป็นรูปแบบเดียวกัน
พบว่าผลลัพธ์นี้ใช้ได้กับชุดข้อมูลหลากหลาย รวมถึงใบแจ้งหนี้ไฟฟ้า ที่อยู่ถนน ราคาหลักทรัพย์ จำนวนประชากร อัตราตาย ความยาวแม่น้ำ ค่าคงตัวทางฟิสิกส์และคณิตศาสตร์ และกระบวนการซึ่งอธิบายด้วยกฎเลขยกกำลัง ซึ่งพบได้บ่อย กฎของเบนฟอร์ดมีแนวโน้มแม่นยำที่สุดเมื่อค่ามีการกระจายตัวที่หลากหลายอันดับของขนาด 
กราฟที่แสดงขวามือแสดงกฎของเบนฟอร์ดสำหรับฐาน 10 มีนัยทั่วไปของกฎต่อจำนวนที่แสดงในฐานอื่น (เช่น ฐาน 16) และยังมีนัยทั่วไปตั้งแต่เลขโดดหลักแรกจนถึงเลขโดด n หลักแรก
กฎนี้ได้ชื่อตามนักฟิสิกส์ แฟรงก์ เบนฟอร์ด ซึ่งระบุใน ค.ศ. 1938 แม้ไซมอน นิวคอมบ์จะเคยระบุไว้ก่อนแล้วใน ค.ศ. 1881
นิยาม.
เซตของจำนวน เรียกว่าเป็นไปตามกฎของเบนฟอร์ด เมื่อหลักแรกสุด d มีการกระจายตามสูตรความน่าจะเป็น
<math>P(d) = \log_{10}(d+1) - \log_{10}(d) = \log_{10}\left(\frac{d+1}{d}\right) = \log_{10}\left(1 + \frac{1}{d}\right)</math>
ซึ่งคิดเป็นตัวเลขได้เป็น:
จากสูตรแสดงว่า โอกาส P(d) แปรผันตรงกับพื้นที่ระหว่าง d กับ d + 1 บนสเกลลอการิทึม ซึ่งตรงกับการที่ลอการิทึมของจำนวนมีการแจกแจงเอกรูป 
ตัวอย่างเช่น จำนวน x ใด ๆ ที่ 1≤ x < 10 จะขี้นต้นด้วย 1 ถ้า 1 ≤ x < 2 และขึ้นต้นด้วย 9 ถ้า 9 ≤ x < 10 แต่จากการแจกแจงเอกรูปของลอการิทึม เราจึงคำนึงจากการที่ x ขี้นต้นด้วย 1 ถ้า log 1 ≤ log x < log 2 และขึ้นต้นด้วย 9 ถ้า log 9 ≤ log x < log 10 ซึ่งช่วง [log 1, log 2] มีขนาดกว้างกว่า [log 9, log 10] มาก (0.301 กับ 0.046 ตามลำดับ) จึงมีโอกาสสูงกว่าที่ x จะขึ้นต้นด้วย 1
กฎของเบนฟอร์ดในฐานอื่น ๆ.
สูตรกฎของเบนฟอร์ดข้างต้น สามารถใช้ในฐาน b ≥ 2 ใด ๆ ได้โดยปรับลอการิทึมให้เป็นฐาน b เป็นสูตรทั่วไปว่า
<math>P(d) = \log_{b}(d+1) - \log_{b}(d) = \log_{b}\left(\frac{d+1}{d}\right) = \log_{b}\left(1 + \frac{1}{d}\right)</math>
ในกรณีฐานสอง กฎของเบนฟอร์ดกล่าวว่าทุกจำนวน (นอกจาก 0) ขึ้นต้นด้วย 1 ซึ่งเป็นจริงอย่างเห็นชัด
กฎของเบนฟอร์ดสำหรับหลักนอกเหนือจากหลักแรก.
กฎของเบนฟอร์ดสามารถใช้กับหลักแรกมากกว่าหนึ่งหลัก โดยโอกาสที่จำนวนจะขึ้นด้วยเลขหลายหลัก n คือ
<math>P(d) = \log_{10}(n+1) - \log_{10}(n) = \log_{10}\left(1 + \frac{1}{n}\right)</math>
เช่น โอกาสที่จำนวนจะขึ้นต้นด้วย 314 คือ <math>\log_{10}(1+1/314)\approx 0.00138</math>
จากสูตรนี้ สามารถหาความน่าจะเป็นของเลขโดดในตำแหน่งที่ไม่ใช่หลักแรกได้ เช่น โอกาสที่จำนวนใด ๆ จะมี 3 อยู่ในตำแหน่งที่สอง เท่ากับโอกาสที่จำนวนนั้นจะขึ้นต้นด้วยจำนวนใด ๆ ใน {13, 23, ...93} เท่ากับ
<math>\log_{10}\left(1+\frac{1}{13}\right) + \log_{10}\left(1+\frac{1}{23}\right) 
+...+ \log_{10}\left(1+\frac{1}{93}\right)
\approx 0.104</math>
ในทำนองเดียวกัน โอกาสที่ d (d = 0, 1, 2, ...9) จะอยู้ในตำแหน่งที่ n เท่ากับ
<math> \sum_{k = 10^{n - 2}}^{10^{n - 1} - 1} \log_{10} \left(1 + \frac 1 {10k + d} \right)</math>
ซึ่งเมื่อ n เพิ่มขึ้นการแจกแจงนี้จะขยับเข้าหาการแจกแจงเอกรูปอย่างรวดเร็วดังตาราง
มอลลัสกา

มอลลัสกา (ไฟลัม: Mollusca,) เป็นไฟลัมหนึ่งของสัตว์ไม่มีกระดูกสันหลัง คือสัตว์ที่มีลำตัวนิ่ม ส่วนใหญ่มีเปลือกแข็งหุ้มอยู่ภายนอก พบทั้งบนบก น้ำจืด น้ำเค็ม น้ำกร่อย ดำรงชีวิตเป็นอิสระ มีต่อมเมือกตามผิวลำตัว ระบบอวัยวะมีความซับซ้อน ลำตัวสั้น ด้านหน้าเป็นส่วนหัว ด้านล้างเป็นแผ่นเท้าสำหรับเคลื่อนที่และว่ายน้ำ ด้านบนมีแมนเทิลที่ทำหน้าที่สร้างเปลือกแข็ง ภายในช่องปากมีแรดูลา ยกเว้นในหอยสองฝา ช่วยในการกินอาหาร มีต่อมน้ำลายและตับช่วยสร้างน้ำย่อย ระบบหมุนเวียนเลือดประกอบด้วยหัวใจอยู่ด้านบนและเส้นเลือดไปตามส่วนต่างๆ ระบบขับถ่ายมีเนฟริเดียม ระบบหายใจประกอบด้วยเหงือกหรือถุงหายใจที่คล้ายปอด ระบบประสาทมีปมประสาทสามคู่และมีเส้นประสาทยึดระหว่างปม มีอวัยวะสำหรับรับภาพ กลิ่นและการทรงตัว ระบบสืบพันธุ์ส่วนใหญ่แยกเพศ มีบางพวกไม่แยกเพศและเปลี่ยนเพศได้ มีการปฏิสนธิทั้งแบบภายในและภายนอก สัตว์ในไฟลัมมอลลัสกาเรียกโดยรวมว่า มอลลัสก์ (mollusc, mollusk)
ลักษณะรูปร่าง.
สัตว์ในกลุ่มนี้มีเนื้อเยื่อสามชั้น triploblastic ในระยะ embryo เป็นแบบ protostomes มีช่องว่างของร่างกาย (body cavity) เป็นโพรงลำตัว (hemocoel) ที่ถูกเติมด้วยเลือด และมีช่องว่างลำตัวที่แท้จริง สัตว์ในกลุ่มนี้จะมีชั้นเนื้อเยื่อที่เรียกว่า แมนเทิล ซึ่งในบางชนิดชั้นเนื้อเยื่อนี้จะสามารถสร้างเปลือก ที่เป็นองค์ประกอบของ calcium carbonate มีเท้าใช้ในการเคลื่อนที่ซึ่งมีความแข็งแรงและมีพัฒนาการที่สูง และสามารถใช้ลักษณะของฟัน (radula) ในการแบ่งแยกชนิดได้ด้วย สัตว์ในกลุ่มนี้ไม่มีลักษณะลำตัวที่เป็นข้อปล้อง (segment) การเจริญเติบโตนั้นจะมีการผ่านระยะที่เรียกว่า trochophore larva 1 - 2 ครั้ง, ซึ่งจะเรียกช่วงหนึ่งว่า veliger larva ซึ่งแสดงให้เห็นความสัมพันธ์ที่ใกล้ชิดกับสัตว์ในกลุ่มไส้เดือน (Annelida) ซากฟอสซิลของสัตว์ในกลุ่มนี้พบมาในยุคแคมเบรียน Cambrian โดยฟอสซิลที่เก่าแก่ที่สุดมีชื่อว่า Odontogriphus พบที่ Burgess Shale โดยเชื่อว่ามีอายุไม่ต่ำกว่า 500 ล้านปี
การจัดจำแนก.
ลำดับวิวัฒนาการของสัตว์ในไฟลั่ม มอลัสกา
ในการจัดจำแนกในระดับ ไฟลั่มนั้นสามารถแบ่งสัตว์นี้ออกได้ตามลักษณะของชั้นเนื้อ
จักรรินทร์ ดวงมณีรัตนชัย

จักรรินทร์ ดวงมณีรัตนชัย (ชื่อเล่น: ป็อป) หรือที่รู้จักกันดีในชื่อ ป็อป หิน เหล็ก ไฟ หรือ ป็อป เดอะ ซัน เจ้าของฉายา "เดอะ เฟอรารี่" เป็นนักกีตาร์ วง หิน เหล็ก ไฟ และ เดอะ ซัน ได้รับการนับถือให้เป็นมือกีตาร์ชั้นแนวหน้าในแนวร็อกคนหนึ่งของประเทศไทย เหมือนเช่น แหลม มอริสัน, กิตติ กีตาร์ปืน, ชัคกี้ ธัญญรัตน์, ชาตรี คงสุวรรณ หรือ เล็ก คาราบาว 
ป็อปเป็นคนกรุงเทพฯ โดยกำเนิด เกิดเมื่อวันที่ 2 ตุลาคม พ.ศ. 2513 (โดยพ่อและแม่เป็นคนอำเภอเกาะสมุย จังหวัดสุราษฎร์ธานี และครอบครัวได้ย้ายมาอาศัยอยู่ในกรุงเทพฯ ก่อนจะให้กำเนิดป็อปในเวลาต่อมา) ป็อปเป็นลูกชายคนสุดท้อง เริ่มเล่นกีตาร์มาตั้งแต่ยังเด็ก ๆ โดยฝึกหัดเอง เมื่อตอนอายุเพียง 13 ปีก็สามารถโซโล่เพลงร็อกในระดับสากลที่มีชื่อเสียง อย่าง "Rock Bottom" และ "Highway Star" ได้แล้ว เรียนจบมัธยมปลาย โรงเรียนวัดสระเกศ กรุงเทพมหานคร จากนั้นเมื่อได้เข้าเรียนในคณะวิศวกรรมศาสตร์ มหาวิทยาลัยเชียงใหม่ สาขาเครื่องกล ก็ได้ฝึกฝนการเล่นกีตาร์ให้ดียิ่งขึ้นเรื่อย ๆ โดยตั้งวงดนตรีกับเพื่อน ๆ ในชื่อว่า "Force" พร้อมกับได้รู้จักกับนักดนตรีร็อกเพิ่มขึ้นเรื่อย ๆ อาทิ ศิริศักดิ์ ศิริโชตินันท์ หรือ หมู คาไลโดสโคป ซึ่งมาเป็นที่ปรึกษาให้ เป็นต้น
เมื่อศึกษาจบแล้ว โดยใช้เวลา 4 ปีกับอีก 1 ภาคฤดูร้อน ได้เดินทางกลับกรุงเทพมหานคร เพื่อเตรียมตัวหางานทางด้านวิศวะทำ ก็ได้รับการทาบทามจาก ปฐมพงศ์ สมบัติพิบูลย์ หรือ โป่ง และณรงค์ ศิริสารสุนทร หรือ รงค์ เพื่อตั้งวงดนตรีในแนวเฮฟวี่ เมทัล วงใหม่ ซึ่งก็คือ หิน เหล็ก ไฟ ในเวลาต่อมานั่นเอง
ผลงาน.
ศิลปินรับเชิญ.
เพลง กรง (วง Clash) อัลบัม Nine Miss u 2 เล่นแบ็คอัพท่อนโซโล่"
— เพลง หมาลอบกัด - S.D.F Feat. ป๊อบ The Sun, เอ๋ Ebola
แหล่งข้อมูลอื่น.
[[หมวดหมู่:บุคคลที่ยังมีชีวิตอยู่]]
[[หมวดหมู่:บุคคลจากกรุงเทพมหานคร]]
[[หมวดหมู่:นักดนตรีชาวไทย]]
[[หมวดหมู่:นักดนตรีร็อกชาวไทย]]
[[หมวดหมู่:นักกีตาร์ชาวไทย]]
[[หมวดหมู่:ศิลปินสังกัดเรียลแอนด์ชัวร์]]
[[หมวดหมู่:บุคคลจากโรงเรียนวัดสระเกศ‎‎]]
[[หมวดหมู่:บุคคลจากคณะวิศวกรรมศาสตร์ มหาวิทยาลัยเชียงใหม่]]
ยุคที่สามแห่งอาร์ดา

ยุคที่สามแห่งอาร์ดา (อังกฤษ: Arda) เป็นช่วงเวลาหนึ่งในจักรวาลของเจ. อาร์. อาร์. โทลคีน (อังกฤษ: J. R. R. Tolkien) เริ่มนับตั้งแต่การพ่ายแพ้ของเซารอนต่อกองทัพพันธมิตรครั้งสุดท้ายของมนุษย์และพราย (สงครามตอนต้นเรื่องในภาพยนตร์) เอกลักษณ์ของยุคนี้คือความเสื่อมถอยของพวกพราย หรือ เอลฟ์ การเจริญรุ่งเรืองและเสื่อมถอยของอาณาจักรกอนดอร์และอาร์นอร์ และการฟื้นอำนาจของเซารอน ยุคที่สามกินเวลา 3,021 ปี จนถึงความพ่ายแพ้อีกครั้งของเซารอน เมื่อแหวนถูกทำลาย เมื่อโฟรโด แบ๊กกิ้นส์, บิลโบ แบ๊กกิ้นส์ และแกนดัล์ฟ เดินทางออกจากมิดเดิลเอิร์ธ จึงเริ่มนับเป็นยุคที่สี่
วัฏจักรคาร์บอน

วัฏจักรคาร์บอน เป็นวัฏจักรชีวธรณีเคมี ซึ่งคาร์บอนถูกแลกเปลี่ยนระหว่างสิ่งมีชีวิต, พื้นดิน, น้ำ และบรรยากาศของโลกคาร์บอนเป็นธาตุสำคัญธาตุหนึ่งของสิ่งมีชีวิต เป็นองค์ประกอบประมาณ 50%ของเนื้อเยื่อของสิ่งมีชีวิต และในรูปคาร์บอนไดออกไซด์ ซึ่งมีความจำเป็นต่อการเจริญเติบโตของพืช การหมุนเวียนของคาร์บอนในระบบนิเวศแบ่งได้เป็น 3 แบบ ตามระยะเวลาที่ใช้ในการหมุนเวียนให้ครบรอบคือ ระยะสั้น ระยะกลางและระยะยาว
การหมุนเวียนระยะสั้น.
เป็นการหมุนเวียนของคาร์บอนในรูปคาร์บอนไดออกไซด์ผ่านกระบวนการสังเคราะห์ด้วยแสงและการหายใจ เริ่มจากพืชตรึงคาร์บอนไดออกไซด์ในบรรยากาศมาสังเคราะห์เป็นสารอินทรีย์ คาร์บอนจากบรรยากาศจึงเคลื่อนย้ายเข้าสู่พืช เกิดขึ้นได้ทั้งบนบกและในน้ำ ดังสมการ
6CO2 + 6H2O → C6H12O6 + 6O2
ในการสังเคราะห์ด้วยแสง พืชจะเปลี่ยนพลังงานแสงอาทิตย์เป็นพลังงานเคมี บางส่วนถูกใช้ไป บางส่วนถูกเก็บสะสมในรูปคาร์โบไฮเดรต ซึ่งจะถ่ายทอดไปตามปรี
การย่อยสลายของจุลินทรีย์เกิดขึ้นได้สองสภาวะคือ สภาวะที่มีและไม่มีออกซิเจน ในสภาวะที่มีออกซิเจน คาร์บอนในสารอินทรีย์จะถูกปล่อยออกมาในรูปคาร์บอนไดออกไซด์ ส่วนในสภาวะไม่มีออกซิเจน คาร์บอนถูกปล่อยออกมาในรูปแก๊สมีเทน โดยการทำงานของแบคทีเรียกลุ่ม Methanogen แก๊สมีเทนจะถูกเปลี่ยนเป็นคาร์บอนไดออกไซด์ โดยแบคทีเรียกลุ่ม Methylotroph เช่น "Methylomonas"
คาร์บอนมอนอกไซด์เป็นรูปหนึ่งของคาร์บอนที่เกิดจากปฏิกิริยาทางเคมีแสงของมีเทน หรือจากการเผาไหม้ของมวลชีวภาพ โดยปกติ คาร์บอนมอนอกไซด์เป็นสารพิษต่อสิ่งมีชีวิต แต่ก็มีสิ่งมีชีวิตบางกลุ่มใช้คาร์บอนมอนอกไซด์เป็นแหล่งพลังงานได้ เช่น "Pseudomonas carboxidoflava" และ "Pseudomonas carboxydohydrogena" ซึ่งจะเปลี่ยนคาร์บอนมอนอกไซด์ให้เป็นคาร์บอนไดออกไซด์ในสภาวะที่มีออกซิเจน ส่วนในสภาวะไม่มีออกซิเจน "Methanosarcina barkeri" จะเปลี่ยนคาร์บอนมอนอกไซด์เป็นแก๊สมีเทน และ "Clostridium thermoaceticum" เปลี่ยนคาร์บอนมอนอกไซด์เป็นกรดน้ำส้ม
การหมุนเวียนระยะยาว.
เป็นการหมุนเวียนของคาร์บอนผ่านระบบโครงสร้างของโลกทั้งในแผ่นดิน มหาสมุทรและหินปูน องค์ประกอบสำคัญของหินปูนคือแคลเซียมคาร์บอเนต หินปูนเป็นแหล่งสะสมคาร์บอนที่สำคัญของพื้นโลก การเปลี่ยนแปลงของสภาพอากาศและการกัดเซาะจะชะแคลเซียม ซิลิกา และคาร์บอนออกจากหินปูนดังสมการ
CaCO3 + CO2 → Ca2+ + 2HCO3-
CaSiO3 + 2CO2 + H2O → 2HCO3- + SiO2
สิ่งที่ได้จากการกัดเซาะจะลงสู่แม่น้ำและไปยังมหาสมุทร Ca2+ (แคลเซียมไอออน) และ HCO3- (ไบคาร์บอเนต) บางส่วนจะถูกไปใช้ในการสร้างโครงสร้างของสิ่งมีชีวิตที่มีแคลเซียมคาร์บอเนตเป็นองค์ประกอบ เช่นเปลือกหอย บางส่วนกลายเป็นคาร์บอนไดออกไซด์กลับสู่บรรยากาศ เมื่อสิ่งมีชีวิตตาย จะถูกย่อยสลายได้เป็นคาร์บอนไดออกไซด์ในน้ำลึก ซึ่งจะกลับสู่บรรยากาศเมื่อน้ำในบริเวณนั้นม้วนตัวขึ้นมา